Болани узоқ вақт тагликда қолдириш\n15:15 / 11 март | Shakhodat | 2336\nАссалому алайкум! 7 ойлик қизим бор. У доим таглик (памперс)да бўлади. Кечқурунлари ҳам, кундузи ҳам памперсда ухлайди. Бироз вакт памперссиз қўяман десам, тез-тез ҳўл қилиб қўяди. Шу сабабли ҳар доим памперсдан фойдаланаман. Буни болага салбий таъсири йўқми? Агар бўлса бошқа қандай чоралари бор? Нима қилишни маслаҳат берасиз?\n– Ва алайкум ассалом! Ота оналар ва шифокорлар орасидаги памперс тагликларининг фойдаси ва зарари ҳақидаги муҳокамалар таҳминан 30 йиллардан бери давом этиб келмоқда. Шунга қарамай, қарама-қарши томоннинг нуқтаи назарини инобатга олиб, бир тўхтамга келишга эриша олингани йўқ . Памперсларга қарши аргументлар оммага эьлон қилинган аммо илмий тадқиқот ишларининг далиллари ҳали оз.\nСтатистика бўйича 0 дан 2 ёшгача бўлган ҳар бир болага 4000 га яқин 1 марталик таглик ишлатилади. Биронта оила уни чегаралаб ўтмаслигига сабаб бўлувчи “+” сабаблар:\n1. Тагликлар ота-оналар ҳаётини енгиллаштиради . Иштончаларни ювишга вақт сарфланмайди, ишлатилган памперслар аҳлат қутисига , она эса бўш вақтида бошқа машғулотига йўл олиши мумкин.\n2. Памперсли болалар тинчроқ ва узоқроқ ухлайдилар .\n3. Тагликлар остидаги тери соғломроқ бўлади , 1 марталик памперслар терини пешоб ва суюқ ахлат билан мулоқотини минимумга туширади, тери бичилишлари камаяди.\n4. Сайрлардаги комфорт. Агар ёзда хўл иштончаларни алиштириш қийин бўлмаса, қишда нам ўтказмас трусикларда юриш қулай, бола совуққотишдан ҳимояланган, сайр бир неча соат давом этиши мумкин .\nБу памперсларнинг фойдалари эди. Энди уларнинг зарарли томонларига келсак бу хақида уни ишлаб чиқарувчилар, реклама қилувчилар сукут сақлайдилар. Аммо бу ҳақида билиш муҳим:\n1. Аллергик реакциялар.\n90 % эмизикли гўдакларда памперсга реакцияси ижобий ,10% ида кутилмаган тери реакциялари : дерматитлар,тошма, қичишиш, таьсирланиш вужудга келади. Бу эса чақалоқнинг тагликларни таркибий қисмига таьсирчанлигига боғлиқ . Аксарият ҳолларда болалар синтетик материалларга ,ароматизатор ва шимдирилган моддалар ( пропитка) га салбий реакция кўрсатадилар.\n2. Парник эффекти - агар хона иссиқ бўлса, боланинг думбачаси қизиб кетиб, тери таьсирланиб, тошмалар тошади . Уни олдини олиш учун ҳаво ванналари қилиш керак.\n3 . Памперслар болани тувакка ўтиришга одатлантириш муддатини чўзади .\nПамперсда гўдак пешоб чиқаришни назорат қила олмайди ,агар улардан доимий фойдаланилса тувакка ўрганиш муддати чўзилиб кетади. Агар оналар 1.5 ёшгача памперсдан воз кечсалар, 7-8 ойликдан кейин болани регуляр тувакка ўтказсалар бу борада қийинчилик туғилмайди.\n4. Психик бузилишлар.\n2-3 ёшгача доимий памперсда юрувчи болалар ўз танасини ҳис қилмайдилар , туалетга чақириқни , иштончага пешоб ва ахлат теккан пайтидаги дискомфортни ҳам кам ҳис қиладилар .Она билан камроқ мулоқотда бўладилар . Натижада уларда сенсор интеграция бузилади , руҳият азият чекади , ривожланиш тормозланади .Бу кейинчалик тунги энурез билан асоратланиши мумкин .\n5. Қиз болаларда гениталий соҳаларида қин ва думбачаларидан ахлат яхши ювилмаганлиги сабабли яллиғланиш процесслари пайдо бўлади ( цистит). Агар эксплуатация қоидаларига риоя қилинса уни чегаралаб ўтиш мумкин.\n6. Йўғон памперс тақувчи болаларда юришидаги ўзгаришлар, чалкашиб йиқилишлар кузатилади. Улар юриб кетишда памперсдан вахли чиққан болалардан 1-2 ойга кечикадилар. Валлоҳу аълам!


Қашқадарё дзюдосига янги раҳбар сайланди + ФОТО / Olamsport.com\n20 мар 10:41\nҚашқадарё дзюдосига янги раҳбар сайланди + ФОТО\nТеглар : ДзюдоҚашқадарё\nСир эмас, Қашқадарё вилояти полвонлар юрти бўлиб, кураги ерга тегмаган курашчиларни тарбиялаб берган.\nХусусан, воҳадан турли йилларда номдор дзюдочилар ҳам етишиб чиққан. Бу борада кураш элементларининг дзюдода ҳам мужассам эканлиги муҳим омил бўлиб хизмат қилмоқда. Аммо, сўнгги йилларда вилоятнинг дзюдодаги салоҳияти бироз пасайгандек бўлди. Бу ҳолат бевосита натижаларда акс этди. Ўзбекистон дзюдо федерацияси раҳбарияти шуни инобатга олган ҳолда бошқарувда ўзгариш қилишга жазм этди.\nБугун ZOOM платформасида Ўзбекистон дзюдо федерациясининг навбатдан ташқари онлайн Конференцияси ўтказилди. Унда Ўзбекистон Миллий олимпия қўмитаси бош котиби Ойбек Касимов, МОҚ раиси ўринбосари, мамлакат дзюдо федерацияси раиси Азизжон Камилов, федерация мутасаддилари, мураббий ҳамда ҳакамлар иштирок этишди. Тадбирни Ойбек Касимов кириш сўзи билан очди.\n"Қашқадарё вилояти яккакураш спорт турлари, хусусан дзюдода потенциали юқори ҳисобланади. Ўтган йиллар давомида вилоят дзюдочиларининг қўлга киритган ютуқлари фикримни тасдиқлайди. Лекин сўнгги йилларда натижалар бироз пасайиб кетди. Бундан ҳам кўз юма олмаймиз. Бугунги йиғилишимизнинг асосий сабаби ҳам шу. Барчамизнинг мақсадимиз – Қашқадарё дзюдосини кўтариш, янги босқичга олиб чиқиш. Бунинг учун иш кўзини яхши биладиган, муаммоларни бартараф эта оладиган, мураббий ва дзюдочилар билан самимий мулоқотга киришадиган раҳбарга эҳтиёж сезилади. Бугунги йиғилишимизнинг асосий сабаби ҳам шу. Номзоди кўрсатилган мутахассисга МОҚ раҳбарияти катта ишонч билдиряпти. Биз федерациясининг танловини қўллаб-қувватлаймиз", - деди МОҚ бош котиби.\nШундан сўнг Қашқадарё вилоят дзюдо федерацияси раҳбарлигига кўрсатилган Нарбаев Алишер Тўхтаевич номзоди овозга қўйилди. Конференция қатнашчилари бир овоздан Алишер Тўхтаевични Ўзбекистон дзюдо федерациясининг Қашқадарё вилояти бўлими раҳбари этиб сайлашди.\n"Аввало, менга билдирилган ишонч учун миннатдорчилик билдирмоқчиман. Бу мен учун шараф ва шу билан бирга зиммамга катта масъулият ҳам юклайди. Ҳурматли Президентимиз Шавкат Миромонович Мирзиёев Қашқадарёга сафарлари чоғида вилоят спортига ҳам алоҳида тўхталгандилар. Таъкидланганидек, Қашқадарё вилоятида иқтидорлар бисёр. Фақат уларни ўз вақтида аниқлаб, юзага чиқариш талаб этилади. Бу жараён эса бевосита мураббийларга боғлиқ. Воҳада талабчан, ўз ишининг уста мураббийлари кўп. Улар билан биргаликда зиммамизга юкланаётган вазифани бажаришга астойдил ҳаракат қиламиз. Бир ёқадан бош чиқариб, ягона мақсад сари интилсак, кўзланган марра ва мақсадга эришамиз. Менинг бир ўзим ҳеч нарсага эриша олмайман. Бу борада тажрибали мураббийларга суянаман", - деди А.Нарбаев.\n"Алишер Тўхтаевич Мудофаа вазири ўринбосари бўлганликлари учун темир интизомга қатъий риоя қиладилар. Ҳар бир соҳада бўлгани каби спортда ҳам интизом муваффақиятнинг биринчи омили ҳисобланади. Ўйлаймизки, Қашқадарё дзюдоси Алишер Нарбаев бошчилигида қисқа фурсатда яна аввалгидек етакчилар қаторига қайтади. Бугунги йиғилишимиз биз вазият тақозоси билан ZOOM платформасида онлайн тарзда бўлиб ўтмоқда. Лекин яқин кунларда биз албатта Қашқадарёга боришни режага киритганмиз. Бевосита воқеа жойида вилоятда дзюдога қаратилаётган эътибор, мураббий ва дзюдочиларни қийнаётган муаммолар билан яқиндан танишамиз. Алишер Тўхтаевич, яна бир бор сизни табриклайман ва янги меҳнат фаолиятингизга куч-қувват тилайман", - дея янги раҳбарга омад тилади А.Камилов.\nКонференция сўнггида сўзга чиққанлар Қашқадарё вилояти дзюдосининг эртанги куни, янги тайинланган раҳбарнинг салоҳияти ҳақида илиқ фикрларни билдиришди.\nКечаги кун қаҳрамонлари. Бизни мағлуб этганлар шоҳсупада + ФОТО 0\nБугун Ирисхон, Муҳаммадкарим ва Музаффарбекга зафар тилаймиз! 0\nБобоновнинг кумуши сабаб умумжамоа ҳисобида 10-ўринга кўтарилдик + ФОТО 0


«Аср қурилиши» дея эътироф этилган Сирдарёдаги «Сардоба» сув омборида рўй берган «аср ўпирилиши»га 1 май куни 1 йил тўлди.\nKun.uz мухбири Сардоба туманида бўлиб, сув омборини қайта қуриш ишлари билан танишди, яқин атрофдаги қишлоқ, мактабларда бўлиб, одамлар билан ўша кун хотиралари ҳамда тошқин оқибатлари ҳақида суҳбатлашди.\nБугун ишчилар ва кўплаб техникалар ёрдамида сув омборининг сув ювиб кетган қисмида қайта қуриш ишлари давом этмоқда.\nСардобаликлар бир йил аввалги ўша мудҳиш кун тонгини ҳамон қўрқув билан эслайди.\n«Ҳар куни эрталаб соат 5 да уйғонамиз. Сардоба ўпирилган куни ҳам эрта уйғониб, ҳовлида айланиб юргандим.\nБир пайт дарвозани кимдир жуда қаттиқ ура бошлади. Шунчалик урардики, у одамни ким бўлса ҳам сўкмоқчи бўлиб, дарвозага қараб юрдим. Давозани очсам, қўшнимизнинг боласи экан. «Бобо, сув келяпти, сув омбори тошибди», –дейди.\nБоланинг ўпкаси йиғидан тўлиб қолганми, гапиришга ҳам қийналарди.\nБу вақтда болалар уйда ухлаб ётарди. Тезда уларни уйғотдим. Оёғимизга, елкамизга нима илинса, олдиг-у, кўчага қараб чопдик. Кампирим билан паспортимизни ҳам олишга улгурган эканмиз.\nКўчага чиқсак, сув тошқинидан хабар топган ҳамма югурарди. Одамлар тўғри келган машинага осилишяпти. Яна кимдир эшак аравада, бошқаси пиёда югуряпти.\n12-13 км. югуриб, халқ тилида 7-совхозга етдик. Кўпчилик шу томонга йиғилди. Шу ерда кўпчилик яна ҳар томонга юрди.\nБиз ҳам Жиззахнинг Пахтакор туманида яшовчи ўғилларимнинг уйига кетдик», – дея 1 май хотираларини эслайди Бахтиёр Наримонов исмли фуқаро.\nУ, шунингдек, ўша кунни қайта эслашни хоҳламаслиги, болалари, набиралари сув тошқини видеоларини кўрсатса, кўрмаслигини ҳам қўшимча қилди.\n«Биз учун бу жиддий жароҳат бўлди», – дейди Бахтиёр Наримонов.\n2010 йилда бошланиб, 2017 йилда қурилиши якунига етган сум омборининг 3 йил ўтмай бузилиб кетиши оқибатида вилоятнинг 3та тумани ҳудуди жиддий зарар кўрди.\nБинолар, йўллар, коммуникациялар вайрон бўлди. Учта тумандаги 22 та қишлоқдан 60 мингдан ортиқ аҳоли эвакуация қилинди. 6 мингдан зиёд уй ҳайвонлари нобуд бўлди.\nСардоба фалокатида 2 аёл ва 4 эркак ҳам ҳалок бўлган. Бир фуқаро эса бедарак кетган.\nҲалок бўлганлар орасида Миллий гвардиянинг 3-даражали сержанти Ҳусниддин Суяров ҳам бор эди. У сув тошқинида одамларни эвакуация қилиш жараёнида оқиб кетган…\nҲусниддиннинг отаси Зокир Суяров ўғли билан хайрлашган сўнгги кунни шундай эслайди:\n«Ўтган йили шу пайтларда коронавирус тарқалгани сабабли, карантин эълон қилинганди. Ҳамма уйда.\nЎғлим шу воқеадан 1 ҳафта аввал такси билан уйга келиб кетганди. Рўза ойлари бўлгани учун бизга деб бозорликлар ҳам қилган экан. Уйда 1 соатча биз билан гаплашди. Кейин хайрлашиб кетди. Шу охирги кўрганим бўлди», – дейди ота.\nҲусниддиннинг отаси Зокир Суяров\nУнга кўра, Ҳусниддин кўнгли очиқ, хушчақчақ йигит бўлган. Одамларнинг кўнглини қолдиришни истамаган.\nТехноген офат нафақат Ўзбекистон, балки қўшни Қозоғистондаги одамларнинг ҳам тинчини бузди. Жумладан, бу давлатда 31 мингдан зиёд аҳоли турар жойини тарк этишга мажбур бўлди.\nЎтган бир йилда эса, Сардобанинг суви остида қолган қишлоқлар кўриниши бутунлай ўзгарди. Одамлар компенсация сифатида қуриб берилган янги уйларга кўчирилди.\n«Янги уйларга анча кўникиб қолдик», – дейди Анвар исли фуқаро.\nУ, шунингдек, офат пайтида бутун ўзбекистонликлар ва хорижликлардан ёрдам юклари: озиқ-овқат, кийим-кечаклар юбориб тургани учун миннатдорчилигини билдирди.\n«Хатто ҳозир ҳам ўша кийимларни кияяпмиз», – дейди суҳбатдошимиз.\nТошқиндан аввал бу ҳудуд аҳолиси табиий газ ва тез-тез ўчадиган электрдан қийналган. Бугун бу муаммо уларни безовта қилмайди. Ҳудудда яхши инфратузилма яратилган.\n«Ҳозирги шароитлардан розимиз. Ҳукуматга, президентга раҳмат. Бизга уйдан ташқари яна 40 млн. сўмдан пул ҳам беришди», – дейди Алиқўзи исмли яна бир фуқаро.\nАммо бир муаммо ҳам бор: ҳозир бу ердагилар ишсиз. «Уйимиз атрофида ишлаб чиқариш корхоналари бўлсайди, ҳамма иш билан банд бўларди», дейди, кўп қаватли уйлардан бирида яшовчи фуқаролар.\nҲудудда мактаблар ҳам қайта тикланар экан, болалар яна дарсларга қайтди.\n«Тошқиндан кейин мактабимизни яхшилаб таъмирлаб беришди. Мактаб ичи қишда иссиқ, ҳозирги иссиқ кунларда эса салқин. Аввал мактабимизда газ йўқ эди, газ келди, сув йўқ эди, сув келди дейди», – тумандаги 20 мактаб директори Ғафур Абдураҳимов.\nИшсизлик тошқиндан жабр кўрганлар учун ягона муаммо эмас.\nМаҳаллий аҳолига кўра, сув ювган жойларда ортиб кетган шўр натижасида ерда экин кўкартириб бўлмаяпти.\n«Бизнинг қишлоқни сув босганди. Бошқа қишлоқларни кўрсак, ям-яшил майса ўсиб ётибди аммо бизда экин ўсмаяпти. Келган сув ернинг бир қават ширасини, унумдор қатламини ҳам олиб кетган, деб ўйлайман.\nҲовлимизда ўрик, шафтоли каби мевали дарахтлар бўларди, ҳозир ҳаммаси қуриб кетган», дейди Қурол исмли маҳаллий аҳоли вакилларидан бири.\nСардоба воқеасининг ҳақиқий айбдорлари топилиб, жазоланиши бўйича мамлакат ичида ва ташқарисида турлича фикрлар бор.\nПрезидент Шавкат Мирзиёев эса бу ҳолатдан халқ кўнгли тўқ бўлиши кераклигини айтган.\n«Халқимизни ишонтириб айтаман, тергов якунлари бўйича барча айбдорлар, ким бўлиши ва эгаллаб турган лавозимидан қатъи назар, қонун олдида жавоб беради», деган у.\nАйни пайтда Сардобадаги сув тошқини оқибатлари бўйича суд иши Олий суднинг жиноят ишлари бўйича судлов ҳайъатида кўриляпти.\nСудланувчилар 17 киши эканлиги маълум қилинган.\nИшнинг ёпиқ судда кўрилиши эса, унинг «бевосита давлат сирларига боғлиқлиги» билан изоҳланган.\nНима бўлганда ҳам, Сардоба фалокати кўплаб одамлар учун битмас жароҳат, унутиб бўлмас воқелик бўлиб қолади.\nТасвирчи ва монтаж устаси: Отахон Юсупов.


Кейс: сув нархи қандай шакллантирилади – Chortoq мисолида | Коммерсант.Уз\nКейс: сув нархи қандай шакллантирилади – Chortoq мисолида\nНега маъданли сув нархлари ўртасида фарқ катта ва буни қандай изоҳлаш мумкин?\nАвтор: Маргарита Гринблат 916 марта кўрилган 16.01.2018 КейсҚандай ишлайди\nБир хил маҳсулот бўлса-да, нега бир сув бошқасидан қиммат туради? Бу саволлар қайси мамлакатда яшашидан қатъий назар, истеъмолчиларни қизиқтириб келади. Chortoq суви мисолида Kommersant қадоқланган сув нархи қандай шаклланишига аниқлик киритади.\nАввал бутилкалардаги сувлар нечта турда бўлишини билиб оламиз. Ичимлик суви, шифобахш-ичимлик ва шифобахш сувлар бўлади, мисол учун Chortoq иккинчи тоифага киради. У O’ZDST540-2010 стандартига мувофиқ ишлаб чиқарилади. Ишлаб чиқаришдаги гигиенага талаблар СанҚваМ (СанПиН) махсус ҳужжати билан назоратга олинади. Шифобахш-ичимлик сувларини ишлаб чиқариш учун ГОСТ ва СанПиН талаблари оддий ичимлик суви ишлаб чиқаришникига қараганда ўзгача, шу сабабли шифобахш-ичимлик суви нархи ҳам оддий ичимлик сувиникидан фарқ қилиши мумкин.\nДастлабки харажатлар: сувни сертификатлаштириш ва ишлаб чиқариш\nҲар қандай товар бозорда пайдо бўлиши учун уни сертификатлаштириш керак бўлади. Сув ГОСТда келтирилган талабларга мувофиқ келиши лозим. Талабларга мувофиқликни тасдиқлаш учун ўнга яқин турли тадқиқотлар, жумладан радиоактивлик даражаси, феноллар, оғир металлар, шунингдек органик бирикмалар мавжудлиги юзасидан ўрганишлар ўтказиш керак бўлади. Бундан ташқари, сув ишлаб чиқаришни бошлаш учун давлатдан сувдан махсус фойдаланишга рухсатнома олиш ва заводнинг экологик вазиятга таъсирини тартибга солувчи ҳужжатларни тайёрлаш талаб қилинади. Умуман олганда, завод қурилишини режалаштиришдан пештахталарда сув пайдо бўлгунига қадар 50 га яқин турли рухсатномалар, маълумотномалар, баённомалар ва хулосалар олиш зарур.\nИшлаб чиқариш учун етарлича майдон талаб қилинади, уни барча талабларга жаовб берадиган қилиб қуриш эса катта миқдорда маблағ тикишни тақозо қилади. Қурилишда энергия тежамкорлиги, эргономика, завод ишчилари учун қулайлик борасидаги замонавий талабларни ҳисобга олиш керак. Chortoq заводи ялангликда қурилган, қурилиш ишларидан олдин барча ёндош ҳудудлар тозаланди, қувурлар таъмирланди ва ишлаш учун зарур барча коммуникация келтирилди. Бир неча километр наридан электр линияси, водопровод тортиб келинди, алоҳида канализация қурилди.\nКейинги харажатталаб йўналиш – жиҳозлар. Chortoq заводида Корея Республикасидан келтирилган импорт жиҳозлар ўрнатилган, назорат ва сувни тозалаш тизими ўрнатилган.\nСув, истеъмол максимал даражада хавфсиз бўлиши учун, кўп босқичли қайта ишлаш жараёнидан ўтади: кўмирли фильтрация тизими, кварц фильтри, нозик тозалаш картриж тизими, кейин у ультрабинафша лампа ёрдамида бактерияларнинг эҳтимолий тушиб қолишидан зарарсизлантирилади. Тизимда фильтрларни мунтазам ўзгартириб туриш ва линияни доимо озода тутиш – уларни махсус кимёвий реагентлар билан ювиш, ҳар гал узоқ муддатга тўхтаганда “CIP-ювиш”дан ўтказиш керак бўлади.\nСув қуйилишидан олдин бутилкалар қўшимча равишда озонланган сув билан ювилади, ичимлик суви эса, хусусиятларини сақлаб қолиш ва тайёр маҳсулот яроқлилик муддатини узайтириш учун, карбонат ангидрит газига тўйинтирилади. Chortoq газни Чирчиқдаги Maxam заводидан олади, унинг маҳсулоти Ўзбекистондаги энг яхшилардан бири саналади: тоза, ортиқча таъм ва ҳидсиз, 99,99%гача тозаланган.\nИшлаб чиқаришда сифатни назорат қилиш учун сертификатланган лаборатория иш юритади. Заводда халқаро иш стандартлари жорий этилган. Бу 2015 йил 9001 сифат бошқаруви тизими ва ISO 22000 2005 йил – озиқ-овқат ҳамда озиқ-овқат маҳсулотлари хавфсизлиги борасида менежмент тизими.\nУшбу халқаро талабларни бажариш учун заводда GMP талабларига мувофиқ чора-тадбирлар комплекси ўтказилади, улар шахсий ва ишлаб чиқариш гигиенаси қоидаларини тартибга солади. Яна бир талаб – HASSP талаблари бўйича ишлар комплекси, у ишлаб чиқариш жараёнидаги хатарлар олдини олади.\nНавбатдаги харажатлар: сувни қадоқлаш\nҲар қандай маҳсулот таннархига унинг қадоғи ҳам киради. Чунки бутилкалар чиқарувчи заводнинг ҳам ўз талаблари бор, катта миқдорда шиша идиш буюртиришга тўғри келади. Ишлаб чиқаришни бошлаш учун минимал буюртма, одатда, 200–300 минг бутилка бўлади. Унинг ҳаммасини заводга келтириш, кейин қаердадир сақлаш керак. Бунинг учун логистика масалаларини ҳам, омборларда сақлаш масаласини ҳам ҳал этиш лозим – ё ўз омборингизни қурасиз ёки ижарага оласиз. Бу эса қўшимча харажат дегани.\nМатериал сифатида Chortoq яшил шишани танлади, чунки у сув хусусиятларини яхшироқ сақлайди ва ультрабинафша нурлар тушишидан сақлайди. Бу катта аҳамиятга эга, чунки ультрабинафша нурлар таъсирида сув ўз хусусиятларини ўзгартиради. Бундан ташқари, ичкаридаги газ босимини ушлаб туриши учун бутилка ГОСТ талабларига мос бўлиши лозим, бу ҳол бутилка оғирлиги ва шаклига қўшимча талаблар қўяди. Керакли сифатдаги алюмин қопқоқ Жанубий Кореяда ишлаб чиқарилади, бунга етказиб келиш харажатларини ҳам қўшсангиз, пича пул бўлади.\nЁрлиқни тўғри танлаш ниҳоятда муҳим. У ҳарорат ва намлик ўзгаришига чидаши, кўчиб кетмаслиги ва бузилмаслиги керак. Ёрлиқ қўлда эмас, бутилкада қолиши лозим. Chortoq сувлари учун ёрлиқлар махсус металлаштирилган фин қоғозида чиқарилади ва намлик ҳамда тирналишлардан асраш учун икки қатлам лок қопланади. Керакли шаклдаги ёрлиқни кесиш учун Германияда ишлаб чиқарилган махсус пичоқ қўлланилади. Ёрлиқ нархи бир бутилка сув нархининг беш фоизигача ташкил қилиши мумкин.\nТашиш осон бўлиши учун бутилкалар 12 донадан қилиб транспорт маркировкаси туширилган гофроқутига жойланади. Қути терможойлаш тасмаларига қадоқланади. Сувни омборга тахлаш ва келгусида савдо нуқталарига тақсимлашни осонлаштириш учун у бир неча қатор қилиб ёғоч тагликларга (улар ёнғинга қарши аралашма билан ишланади) ўрнатилади. Ҳар бир қатор орасида картондан гофроқўйилма бўлади. Кейин сув блоклари қўйилган паллет стреч-плёнка билан ўралади, ташиш хавфсиз бўлиши учун махсус плёнка танланади. Шу тариқа, қадоқнинг ўзи қийматининг тахминан 10%ни ташкил этади.\nУчинчи тур сарф: коммунал тўлов, ижара ва маошлар\nМаҳсулот нархига ходимлар иш ҳақлари, электр энергия нархи ва коммунал тўловлар каби омиллар ҳам таъсир кўрсатади. Корхонада 60 нафар атрофида одам ишлайди, Chortoq Наманган минтақаси аҳолисини иш ўринлари билан таъминлайди ва уларнинг самарали ишлашлари учун қулай шароит яратади. Заводдаги ходимларнинг иш ҳақлари Тошкентдаги ушбу соҳада фаолият юритадиган турдош корхоналар ходимлариникидан қолишмайди.\nИшлаб чиқаришнинг ўзида 12 киши банд. Улар ишлаб чиқариш жараёнига жавоб берадилар, шунингдек сифат назоратининг баъзи функцияларини бажарадилар. Таннарх ҳисоблашнинг махсус тизими мавжуд бўлиб, албатта, бу сарфлар нархга таъсир қилади.\nЯна бир сарф тури: логистика ва дистрибуция\nТошкент–Наманган йўналиши бўйича битта фурани ижарага олиш тахминан 3 млн сўм бўлади. Бу фурада тахминан 52 мингта бўш бутилкаларни ташиш мумкин. Тайёр маҳсулотга келсак, маълум услуб бўйича ортишда фурага 33 000 та бутилкагача тайёр маҳсулот сиғади. Шу тариқа, логистика нархи ҳам нарх шаклланишида албатта ҳисобга олиниши керак.\nЯна бир харажатталаб босқич – дистрибуция. Бу вазифа билан, танланган моделдан келиб чиқиб, ё завод ёки дистрибьютор-компания шуғулланади. Энг оптимал усул – дистрибьютор-компанияни ёллаш, чунки пулларни йиғиб олиш, қарзларни қайтариш, жойлардаги логистика, савдо нуқталарига чиқиш кабиларни у ўз зиммасига олади. Табиийки, ҳар бир бизнесда бўлгани каби, компаниялар ўз фаолияти даромадлилигининг турли фоизларини белгилайдилар. Ўз хизматлари учун компаниялар маржа оладилар, у ўртача 5–30% бўлади. Савдо нуқталари ҳам ўз маржаларини қўядилар – у 5%дан бошланади, савдо нуқтаси турига қараб, ўртача 10%ни ташкил қилади. Шу тариқа, Chortoq сувининг дўконлардаги ўртача нархи 7 минг сўм бўлади.\nСўнгги харажат: маҳсулотни илгарилатиш\nМаҳсулот таннархига маркетингга харажатлар ҳам киради. Chortoq маркетингга умумий оборотнинг 15%дан кам маблағ сарфлайди. Жаҳон тажрибасида, озиқ-овқат соҳасида бозорда танилган товар юзасидан маркетинг ва илгарилатиш ишларига маҳсулот нархининг 5–7%и сарфланади. Дастлабки босқичда янги товар кенгроқ танитишни талаб қилади, бинобарин, харажат ортади. Чунончи, Chortoq етарлича кенг реклама кампаниясига эга. Илгарилатишда HoReCa йўналиши: барлар, ресторанлар, меҳмонхоналар, миллий таомлар алоҳида аҳамиятга эга, Chortoq ҳозирданоқ Тошкентдаги 50 та умумий овқатланиш масканига кириб борган.\nИккинчи сегмент ва асосий даромад манбаи – чакана савдо, у ерда, стандарт реклама фаолиятидан ташқари, илгарилатиш тўғри йўлга қўйилган трейд-маркетингга, шунингдек якуний истеъмолчининг садоқатини оширишга йўналтирилган турли акцияларга таяниши керак.\nБиринчи навбатда Chortoq ўз олдига истеъмолчига олий сифатли ажойиб маҳсулот беришни мақсад қилиб қўяди, сифат эса катта харажатларни талаб қилади. Компания бозорга юқори сифатли, хорижий аналогларидан қолишмайдиган шифобахш-ичимлик сувини тақдим этади. Бироқ, бозордаги ўхшаш импорт маҳсулотларга солиштирганда, Chortoq нафақат фойдали, балки ҳамёнбоп ҳамдир.\nМаълумотнома: сув йод мувозанатини сақлаб тура оладими?. 578 08.02.2018\nChortoq сувида тасодифан йод топилди. Бу нимани англатиши ва Ўзбекистон аҳолиси учун у нега муҳимлиг...\n21 июлдан совуқ сув тарифлари оширилади. 837 06.07.2017


«Қатъий карантинни тиклашга бирорта асос йўқ» — Нурмат Отабеков билан суҳбат — KMODS\n«Қатъий карантинни тиклашга бирорта асос йўқ» — Нурмат Отабеков билан суҳбат\nPosted on 23.03.2021 Author admin\tКомментарии к записи «Қатъий карантинни тиклашга бирорта асос йўқ» — Нурмат Отабеков билан суҳбат отключены\nЎзбекистонликлар сўнгги ҳафтани яна коронавирусдан хавотирда ўтказди. Худди ўтган йилгидек, март ойининг ўртасида коронавирус балоси яна бош кўтаргани кўпчиликни ўйлантириб қўйди.\nХўш, қатъий карантин қайта йўлга қўйилиш эҳтимоли қай даражада? Агар карантин қайтарилса, олдинги усуллар қўлланиладими? Шу ва бошқа саволларга жавоб олиш учун Санитария-эпидемиологик осойишталик ва жамоат саломатлиги хизмати раҳбари ўринбосари Нурмат Отабеков билан суҳбатлашдик.\n– Нурмат Сатиниязович, бугун кўпчиликни қийнаётган савол – қатъий карантинга қайтиладими? Агар қайтилса, ундаги чоралар ўтган йилдагидек бўладими?\n– Бугунги кунда карантин қоидаларини ўтган йилгидек қатъий ва кескин даражада қайта тиклашга бирор асос йўқ. Сабаби, касалланиш кўрсаткичлари сўнгги 3 ой ичида паст даражаларда бўлиб келди, ҳозир бирмунча юқори бўлса ҳам, бу карантин чекловларини кучайтиришга асос бўладиган даражада эмас. Негаки касалланиш асосан Тошкент ҳудудида кўпроқ қайд этиляпти.\nКасалланганлар орасида болалар улуши ортяпти. Ўтган йили коронавирус пандемияси даврида умумий касалланишлар орасида болалар улуши 5-7 фоиз бўлса, ҳозирги кунда бу кўрсаткич 25 фоиздан ортиб кетди.\nШунинг учун ҳам Тошкент шаҳрининг айрим туманларидаги мактаблар таълими онлайн тартибига ўтказилди. Ҳозир таътил давом этяпти ва уларнинг якунига қадар биз касалликнинг тарқалиш занжирини узишга муваффақ бўлишни режалаштиряпмиз. Мабодо вазият ижобий томонга ўзгармаса, таътиллар муддатини узайтириш масаласини ўйлаб кўрамиз.\nБир нарсага аниқлик киритиб олишимиз керак – карантин ҳали бекор қилингани йўқ, энг муҳим ва бирламчи ҳимоя усуллари ҳамон амалда. Шунчаки, биз ўзимизни жуда бўш қўйиб юбордик, коронавирус ҳамон ёнимизда эканини унутдик, ўзимизни гўё касалликдан қутулгандек тута бошладик. Бу эса натижасини бермай қолмади – касалликка чалиниш ҳоллари кўпая бошлади.\nАна шундай пайтда Махсус комиссия қарорига биноан эпидемик вазият мураккаблаша бошлаган Тошкент шаҳрида карантин чоралари яна бир бор эслатиб қўйилди. Бу эслатмаларни ўтган йилгидек қатъий карантинга қайтиш деб баҳолаш ноўрин.\nЭнди ўтган йил билан бошқа жиҳатларни солиштирадиган бўлсак, 2020 йилда коронавирус нафақат бизга, балки бутун инсониятга номаълум касаллик эди, уни самарали даволаш, чеклаш ва ҳимояланиш усуллари тўла ўрганилмаган эди. Бу йилга келиб ҳам тиббиёт тизими, ҳам аҳоли коронавирус хавфини яхши тушуниб олди ва ундан ҳимояланиш чораларини ҳам яхши билади.\nАгар бу йил ҳам карантин жорий қилинадиган бўлса, ўтган йилгидан фарқ қилади. Ўтган йили карантинда татбиқ этилган чеклов тадбирлари номаълум касалликка қарши курашиш учун бўлган бўлса, энди у ҳақда тўлиқ тасаввурга эгамиз. Нафақат COVID-19нинг ўзи, балки унинг мутацияга учраган штаммлари ҳақида ҳам биламиз. Шу боис бизда ўзига хос огоҳлик, ҳушёрлик иммунитети шаклланди.\nҚолаверса, аҳолининг маълум бир қатлами ушбу вирусга чалиниши оқибатида иммунитет ҳосил қилди. Демак, кўриладиган чоралар ҳам ўтган йилгидан фарқ қилади, қатъий карантин ҳолатига қайтилади, деб ўйламайман.\n– Британча штаммнинг кириб келиши ҳам кўпчиликни саросимага солди. Аммо кейинги ҳисоботлар яна умумийлаштириб юборилди. Айни пайтда коронавируснинг бу штамми алоҳида ўрганилмаяптими?\n– Бугунга қадар коронавируснинг 5 мингдан ортиқ штаммлари, мутацион вариантлари аниқланган. Ҳозирги кунда Инновацион ривожланиш вазирлиги томонидан секвинирлаш йўли билан британча ёки бошқа штамм эканини аниқлаш мумкин. Ҳозирда ҳам ҳар бир ҳолатда Илғор технологиялар марказида таҳлил қилиняпти.\nЛекин британча, африкача ёки бразилча штамм бўлишидан қатъи назар, ундан ҳимояланиш, профилактика чора-тадбирлари ва даволаш усуллари ўзгармайди.\nХалқимизда бир нақл бор – «Ёқиб юбориладиган кўрпани тозалаб ўтириш шарт эмас», дейилади. Демак, қарши курашдаги усулларимиз ўзгармас экан, унинг қандай штамм эканига урғу бериб, ортиқча вақт ва ресурс сарфлашнинг ҳожати йўқ. Айнан қайси штамм билан касаллик кўпайгани унчалик аҳамиятга эга эмас.\nКасалликнинг болаларда учраётгани ва тез тарқалаётгани британча штамм тарқалаётганининг яққол белгисидир. Бунинг ўрнига умумэътироф этилган профилактика чора тадбирларга кенгроқ эътибор бериш керак.\nДинамично развывается культурно-гуманитарные связи между Узбекистаном и Федеративной Республики Германии, правовым фундаментов которого является вступивший […]\nО встрече с послом Алжира\nСамаркандский форум по правам человека «Молодежь 2020: глобальная солидарность, устойчивое развитие и права человека», организованный […]\nАтабеков рассказал, каким может быть следующий карантин в Узбекистане\n«Qat’iy karantinni tiklashga birorta asos yo‘q» — Nurmat Otabekov bilan suhbat


19:51 / 06.04.2020\nБугун, 6 апрель куни Қарши шаҳрида мототранспорт ва велосипедда карантин қоидаларини бузган 300дан ортиқ фуқаролар аниқланди ва уларга белгиланган тартибда чора кўрилди. Бу ҳақда Қашқадарё вилоят ИИБ ахборот хизмати Kun.uz’га хабар бермоқда.\nФото: Қашқадарё вилояти ИИБ ахборот хизмати\nЎзбекистон Республикасига коронавируснинг кириб келиши ва тарқалишини олдини олиш юзасидан чора-тадбирлар дастурини тайёрлаш бўйича республика махсус комиссиясининг навбатдаги йиғилишида қўшимча чора-тадбирлар белгиланган эди.\nКомиссия қарорига кўра, 6 апрелдан эътиборан «ўзини яккалаш» ҳаёт тарзи Нукус ва Тошкент шаҳарлари ҳамда вилоятлар марказларида мажбурий равишда жорий этилган эди.\nСамарқанд шаҳрида ҳам бу каби ҳолатларнинг олдини олиш мақсадида рейд тадбирлари ўтказилмоқда. Карантин қоидалари бузилган деб топилган ҳолатларда мототранспорт ва велосипедлар Ички ишлар идораларининг тегишли бўлимларига олиб кетилмоқда.\nМазкур воситалар карантин даври тугагунча қадар ИИБ махсус майдонларида қолади.


Кaмолиддин Ҳусaйн Хорaзмий (1466-1551) « Ўзбекистон Халқ Ҳаракати\nКaмолиддин Ҳусaйн Хорaзмий (1466-1551)\n03 October 2018 - 8:00\nКубровия тариқатининг Ҳусaйния силсилaси асосчиси бўлган шайх билан Бобур ўз дaвридa у юз кўришмaсa-дa, совғa-сaломлaр юбориб, унинг aҳволидaн воқиф бўлиб тургaн. Бу ҳaқдaги мaьлумотлaр тaрихий aсaрлaрдa сaқлaниб қолгaн. Шундaй aсaрлaрдaн бири Мaҳмуд ибн Шaйх Aли ибн Имодиддин Ғиждувонийнинг «Мифто ут-толибин» («Толиблaр кaлити») aсaри бўлиб, 950/1543 йили ёзилгaн. Aсaрнинг бир нечa қўлёзмa нусхaлaри бизгaчa етиб келгaн.\n«Мифто ут-толибин»Ҳусaйн Хорaзмий ҳaёти вa фaолиятигa бaғишлaнгaн бўлсa-дa, ўшa дaврдaги сиёсий-ижтимоий ҳaмдa тaрихий воқеaлaрни ўргaниш учун муҳим мaнбaдир. Aсaрдa Ҳусaйн Хорaзмий вa Бобур ўртaсидa бўлиб ўтгaн бир воқеaнинг бaёни келтирилгaн. Бу қуйидaгичa: 1527 йили мaрт ойидa Читорa ҳокими Рaно Сaнгa вa Бобур орaсидa жaнг бўлиб ўтaди. Бу жaнгдa Бобур вa унинг aскaрлaри бир нечa мaртa уринишлaрдaн кейин ҳaм ғолиб келa олмaйди. Рaно Сaнгa жaнгчилaрининг қўли бaлaнд келaди. Шундa жaнгчилaрнинг кўнглидa тaрaддуд вa умидсизлик пaйдо бўлaди. Ҳaтто жaнгчилaрдaн бири жaнггa киришдaн бош тортaди. Бу ҳaқдa «Бобурномa»дa: «…улу-кичиктa дaғдaғa вa тaрaддуд кўп эди.Ҳеч кимдaн мaрдонa сўз вa дaдилонa рa’й эшитилмaс эди», дейилaди.\nШу пaйтдa Бобур ғaмгин ҳолaтгa тушиб қолaди ҳaмдa бир тaдбир ишлaтиш хотиригa келaди. Бу ҳaқдa «Мифто ут-толибин» aсaридa ёзилишичa, Бобур бир вaқтлaри Сaмaрaндгa, яьни Ҳусaйн Хорaзмий ҳузуригa кўп совғaлaр билaн бир дaрвешни жўнaтaди.Ҳусaйн Хорaзмий эсa тaбaррукaн Бобургa ўз ҳaссaсини юборaди. Бобур жaнгдa чорaсиз бўлиб қолгaч, шaйхнинг ҳaссaсини ёнигa қўйиб, тўлиқ ихлос билaн ҳaзрaтнинг ботинигa юзлaнaди.\nШундaн кейин ҳaзрaтдaн ғaлaбa қилиш бaшорaтини олaди вa эртaлaб туриб буни лaшкaрлaргa еткaзaди. Лaшкaрлaр бу бaшорaтни эшитгaнлaридaн кейин янa ғaйрaтгa тўлиб, жaнггa отлaнaдилaр вa Бобурнинг қўли бaлaнд келaди. Бу жaнгдa кўп ўлжa тушaди. Бобур мaхсус кишилaри орқaли Ҳусaйн Хорaзмийгa ниёз тaриқaсидa бир мушт aшрaфий юборaди. Юборилгaн киши омонaтни шaйхгa топширaди ҳaмдa бу фaқaт бир нишонa, aгaр шaйх биронтa ишончли кишисини юборсaлaр, қолгaн aшрaфий вa совaлaр ҳaм у орқaли бериб юборилишини aйтaди. Шaйх омонaтни қaбул қилaди, лекин олгaнигa одaм юборишни хоҳлaмaйди.\n«Жодaт ул-ошиқин» aсaридa эсa Ҳусaйн Хорaзмийгa бўлгaн муносaбaт Бобурдaн кейин ҳaм фaрзaндлaри томонидaн дaвом этгaнлиги кўрсaтиб берилaди. Ҳусaйн Хорaзмий Сaмaрқaнддaн бaйтулло зиёрaтигa кетaётгaнидa Бухородaги Жўйбор мaвзесигa келиб бир шaйхнинг уйидa қўним топaди. Шу aснодa Ҳиндистондa ҳукм сурaётгaн Бобурнинг фaрзaндлaри номидaн бир мaктуб келиб олaди. Мaктубдa шaйх сaфaрини Ҳиндистон орқaли aмaлгa оширишини вa улaр эсa зиёрaтлaригa мушaррaф бўлишини илтимос қилишгaн эди.


Усама бин Лодиннинг жасадига нима бўлган? - BBC News O'zbek\nУсама бин Лодиннинг жасадига нима бўлган?\nАмерикалик ҳарбийларнинг таъкидлашларича, "Ал-Қоида" тармоғи раҳбари Усама бин Лодиннинг жасадига ҳурмат кўрсатиб, уни денгизда дафн этишган.\nАйрим мусулмонлар эса, жасадни тупроққа қўймаслик учун америкалик мулозимларда бирор бир жиддий асос бўлмаган, деган фикрдалар.\nИслом дини қонун-қоидаларига мувофиқ, ёриб кўришга ҳожат бўлмаса, майитнинг жасадини имкон қадар тезликда дафн этиш лозим кўрилади.\nАҚШ ҳарбийларининг сўзларига кўра, Ислом дини анъаналарига жиддий ёндашиб, барча урф-одатларга амал қилган ҳолда, ҳалок этилишидан бир неча соат ўтиб Усама бин Лодиннинг жасадини денгизга топширишган.\nУларнинг айтишларича, барча расм-русумлар "Карл Винсон" ҳарбий кемасининг палубасида адо этилган:\n"Ал-Қоида" тармоғи раҳбарининг оқ кафанга ўралган жасади юк солинган халтага жойланиб, тахтада Араб денгизига қўйиб юборилган.\nАмерикалик ҳарбий зобитлардан бири аввалдан тайёрланган лозим дуолардан айримларини ўқиб турган, араб тилини билганлардан бири эса, уни уларни таржима қилиб турган.\nАйтилишича, маросим Усама бин Лодин яширинган жамлоқда кечган отишмалардан 12 соат ўтиб адо этилган.\nРасм-русм қандай бўлиши керак?\nБританиялик имом Абдулжалил Сажидга кўра, Ислом динига мувофиқ дафн этилмасидан аввал:\nЛозим дуолар ўқилиши\nва сўнгра тупроққа топширилиши лозим.\nСажид ҳазратлари маросимлар чоғида имомнинг бўлиши шарт эмаслиги, аммо уларнинг барчаси ана шу тартиб-қоидалардан ҳеч бўлмаса озгина хабари бўлган мусулмонлар томонидан адо этилиши шарт эканини урғулайди.\n"Карл Винсон" кемасида дафн маросими чоғида шундай одам бўлганми-йўқлиги ҳозирча маълум эмас.\nИмом ҳазратларига кўра, денгиз саёҳати чоғида кўз юмган тақдирдагина, жасадни денгизга топшириш каби ҳоллар ўзини оқлаши мумкин, Усама бин Лодин мисолида эса, Исломий анъаналарга мувофиқ, бунга ҳожат бўлмаган.\nНима учун денгизга?\nИордания Университетининг Фиқҳ илми бўйича профессори Муҳаммад Кудаҳ жанобларининг айтишича, жасадни денгизга дафн этиш Исломий қонун-қоидалар бўйича ман қилинмаган.\nАммо, профессорнинг айтишича, бу каби маросим жасаднинг ёнида мусулмонча расм-русмларни адо этадиган бирор бир киши бўлмаган тақдирдагина амалга оширилади.\nДубай Олий муфтийси эса, фақат фавқулодда ҳолатлардагина бу ишга қўл уриш мумкинлигини билдирган.\nАмерика томони нима дейди?\nАмерикалик мулозимларнинг таъкидлашларича, фақат иккита сабаб туфайли бу каби қарорга келишган:\nБиринчидан, Усама бин Лодиннинг қабри зиёратгоҳга айланишига йўл қўя олишмаган.\nИккинчидан, дафн маросимини уюштириш учун бошқа давлатлар билан музокаралар олиб боришга вақтлари бўлмаган.\nCBS News телевизион канали тарқатган хабарларга кўра, Саудия Арабистони Усама бин Лодиннинг жасадини қабул қилиб олишдан бош тортган.\nЖасад ростдан ҳам бин Лодинники бўлганми?\nХабарларга кўра, Покистоннинг Абботтабад шаҳрида кечган махсус амалиёт ортиданоқ марҳумнинг шахсини аниқлаш учун жасад Афғонистонга юборилган.\nУсама бин Лодин биринчи ўқ тегиши билан ҳалок бўлган, кейин унинг ўлганига аниқ ишонч ҳосил қилиш учун унинг жасадига яна бир бор ўқ узилган.\nАмерикалик мулозимларнинг айтишларича, Афғонистонда мутахассислар текшириш учун жасаддан олган ДНК намунаси бин Лодин яқинлариники билан бир хил бўлиб чиққан.\nАйрим хабарларга кўра, кишининг шахсини юзидан аниқлаб берувчи махсус технологиялардан ҳам фойдаланилган.\nШундан сўнг, унинг жасади "Карл Винсон" кемасида Афғонистондан олиб кетилган.


Тақдир синови: Ёзувчига айланган муаллим - zarnews.uz\nТақдир синови: Ёзувчига айланган муаллим\nҚирқ ёшли мактаб ўқитувчисида жарроҳлик амалиётига берилмайдиган саратон касаллиги аниқланди ва унга бир йилдан ортиқ яшамаслигини айтишди. Ўқитувчи кучли инглиз-саксон қавмидан эди, у фақат бир нарса ҳақида – ўлимидан сўнг ҳеч қандай тирикчиликсиз қолиб кетадиган хотини ва қизлари қандай кун кўриши тўғрисида қайғура бошлади.\nУ тил ва адабиётдан дарс берарди ва нима бўлса ҳам яхши бир роман ёзиб яхшигина пул ишлаб олишдан бошқа нарсани ўйламасди. Шундай ҳам қилди - у яхши ўқиладиган романни ёзиб сотувга чиқарди. Ўқувчиларини ўз шогирдлари ва уларнинг ота-оналари кўринишида намоён қилди. Қаҳрамонлар ҳам худди шу руҳда ифодаланди. Ҳаётни эса шаҳарлар чеккасидаги фақат маҳаллий меҳнаткашлар кўламида тасвирлади.\nБу иш у учун янгилик эди, у қизиқди ва киришиб кетди. Белгиланган муддат ўтаётган бир пайтда у шошма-шошарлик билан бу ҳунарни ўзлаштирди. У юксак адабиётга қизиқмасди, фақат ўз оиласига муаллифлик ҳуқуқини васият қилишдан манфаатдор эди: ахир уларнинг бирор бир даромад манбаи бўлиши керак эди-да.\nЎзига берилган йилнинг охирига келиб Энтони Бёржесс “Бураб қўйилган апельсин” романини тарқатди. Бир миллион ишлаб олди! Китоб эллик тилга таржима қилинди.\nОмад ва ўз олдига қўйилган вазифани бажарган ўзида йўқ хурсанд Бёржесс яхшигина ичиб, маст ҳолатда шифокор ҳузурига борди. Суратларга қараган, касаллик тарихини кўриб чиққан докторнинг кўзлари бақрайиб қолди. Бёржесс бутунлай соғайган эди.\nУ ёзувчи бўлди. Кейин яна элликдан ортиқ китоб ёзди. Мусиқа ҳам ёза бошлади ва 175 та мусиқа асари яратди. Ҳатто симфоник оркестр ҳам Бёржесснинг асарларига буюртма берарди....\nМихаил Веллернинг “Ҳикмат ва касб” китобидан\nТалабалар аппеляция инстанциясида кўрилаётган очиқ суд мажлисида қатнашди\n9 дақиқа аввал\nАгар акулалар одамларга айланса...\nЖиноий жазолар енгиллашяпти. Аммо бу қонунни четлаб ўтишга асос бўлолмайди\nЖаҳон соғлиқни сақлаш ташкилоти тезроқ вакцина олишни тавсия қилмоқда\nЗеленскийни Россия билан урушдан тиядиган омиллар айтилди\nЭрдўған Туркия «номини» ўзгартирди\nКаттақўрғонда солиқчининг ўлимига сабабчи бўлган икки нафар ЙПХ ходимига суд ҳукми ўқилди\n“Ҳозироқ мактабимизга етиб кела оласизми?” Аудио трансляциядан сўнг мутасаддилар 5-мактабга етиб борди\nТоғчиноқда 1000 доллар ойлик оладиган ўқитувчи бор\nДунёдаги яшаш энг қиммат ва энг арзон шаҳарлар эълон қилинди. Рўйхатда Тошкент ҳам бор\n2022 йил учун "ҳайратланарли башорат"лар эълон қилинди\nРоссия Ўзбекистон Шавкат Мирзиёев хотин-қизлар Каттақўрғон Ўқитувчилар газета иқтисод кўп қаватли уйлар Футбол талабалар ob-havo


Ўсимликларнинг ҳарорат омилига қараб экологик гуруҳларга ажралиши » Ekologiya » Slayd » Slayd | Prezentatsiya | PPT\nAsosiy / SlaydlarEkologiya Ўсимликларнинг ҳарорат омилига қараб экологик гуруҳларга ажралиши\nЎсимликларнинг ҳарорат омилига қараб экологик гуруҳларга ажралиши\nFayl hajmi 319,50 kB\nЎСИМЛИКЛАРНИНГ ГУРУҲЛАРГА АЖРАЛИШИ\nҲАЙВОНЛАРНИНГ ҲАРОРАТ ОМИЛИГА МОСЛАШИШИ\nНАМЛИК ОМИЛИНИНГ ТИРИК ОРГАНИЗМЛАР ҲАЁТИДАГИ АҲАМИЯТИ\nЎСИМЛИКЛАРНИ НАМЛИК ШАРОИТЛАРИГА МОСЛАШИШЛАРИ\nБарча ўсимликларни ҳароратга бўлган муносабатига кўра иккита экологик гуруҳга ажратиш мумкин: юқори ҳарорат таъсирида яхши ўсиб ривожланадиган термофил ўсимликлар ва паст ҳарорат таъсирида яшовчи психрофил ўсимликлар. Ҳар икки гуруҳга мансуб ўсимлик турлари ўзига хос мосланиш хусусиятларига эга. Термофил ўсимликлар ҳужайраси иссиқликка чидамлилиги, органлар юзасининг кичрайиши, тукларнинг яхши ривожланганлиги, эфир мойларига эга бўлиши, ўзидан ортиқча тузларни ажратиб чиқариши, узоқ муддат давомида тиним даврини ўтказиши ва бошқа хусусиятлари билан тавсифланади\nПсихрофил ўсимликлар совуқ шароитни ҳар хил ҳолатларда (яъни тиним ёки вегетация даврида) анотомо-морфологик мосланиш орқали ўтказади. Бундай мослнишларга поясининг ер бағирлаб ўсиши, новданинг ётиқ йўналиши, тўпланиш бўғими ва илдиз бўйнининг ер остида жойланиши, ҳазонрезгилик, пўкак қаватнинг яхши ривожланиши, оқ танага эга бўлиш кабиларни кўрсатиш мумкин.\nҲайвонларнинг ҳароратга мослашиш йўллари асосан уч хилдир, яъни кимёвий, физик терморегуляция ва хулқ-атвор мосланишларидир. Ташқи муҳит ҳароратининг пасайишига жавобан фаол равишда танадан иссиқ ажралиши кимёвий терморегуляция дейилади. Бундай мослашишларнинг кўринишлари баъзи бир балиқларда, ҳашаротларда (арилар, капалаклар) учратилади. Танадан иссиқ ажратишнинг ўзгариши, яъни ортиқча бўлса ташқарига чиқариб юбориш ёки уни ушлаб қолиш физик терморегуляция деб қаралади.\nБундай йўл билан ҳарорат омилига мослашган ҳайвонларда қуйидаги анатомо-морфологик мослашишлар кузатилади: тананинг жунлар билан қопланиши, пат ёки парларга эга бўлиши, ёғ заҳирасининг жойланиши, тери ёки нафас йўли орқали сув буғлатишни бошқариш ва ҳоказо. Кўпчилик ҳайвонлар учун тана ҳароратини бошқаришда уларнинг инстинктдан келиб чиқадиган ҳаракатлари катта аҳамиятга эга. Булар гавданинг ҳолатини ўзгартириш, бошпана топиш, мураккаб ер остки уялар (инлар) қуриш, узоқ ва яқин масофаларга кўчиб юришлар (миграциялар) киради. Тана ҳароратини идора этишда ҳайвонларнинг гуруҳли ҳатти-ҳаракатлари ҳам муҳим аҳамиятга эга.\nҚуруқликда яшовчи организмларнинг сувга бўлган талаби тупроқ ва атмосфера намлиги ҳисобига қондирилади. Тупроқ ва атмосферадаги намликнинг манбаи атмосфера ёғинлари ҳисобланади. Ер шарида атмосфера ёғинларининг йиллик миқдори бир неча 10 миллиметрдан 3000 миллиметрни ташкил этади.\nОрганизмларнинг сув билан таъминланганлигини баҳолаш учун фақат йиллик атмосфера ёғинларининг миқдорини билиш билан кифоянилмайди, чунки ушбу миқдор чўл иқлимини ёки жуда нам иқлимни ифодалаши мумкин. Ер шаридаги турли жойларда атмосфера ёғинлари билан буғланиш нисбати катта аҳамиятга эга. Йиллик буғланиш йиллик ёғингарчилик миқдори йиғиндисидан кам бўлган жойлар арид (қурғоқчил) областлар деб аталади. Бу ерда яшовчи ўсимлик ва ҳайвонлар учун намлик етарли бўлмайди. Аксинча, ёғингарчиликнинг йиллик миқдори буғланишнинг йиллик миқдоридан ортиқ бўлган жойлар гумид (сернам) областлар дейилади.\nКлимодиаграммалар маълум жойдаги атмосфера ёғинлари билан ҳароратнинг ўзгариши нисбатини ифодаловчи эгри чизиқлардир. Агарда ҳарорат эгри чизиғи атмосфера ёғинлари эгри чизиғидан юқорида бўлса қурғоқчил, аксинча ҳолат кузатилса нам ёки ортиқча нам шароит ҳисобланади.\nОрганизмларнинг сув билан таъминланишини тавсифлаш учун иқлим шароитларидан ташқари муайян биотопнинг намлик шароитини ҳам билиш керак. Одатда. Ортиқча намлик, намлик, кучсиз намлик, қуруқ ва бошқа яшаш шароитлари деган тушунчалар ишлатилади.\nОрганизмларнинг сувга бўлган талаби, ҳар хил намлик шароитларда яшаши ҳамда мослашишларига кўра тўрт асосий гуруҳга ажратилади: 1. Сувда яшовчи (ўсимликлар-гидрофитлар, ҳайвонлар-гидрофиллар). 2. Ортиқча намликда яшовчилар (гидрофитлар, гигрофитлар). 3. Ўртача намликда яшовчи (мезофитлар, мезофиллар). 4. Қурғоқчил шароитда яшовчилар (ксерофитлар, ксерофиллар).\nБарча ўсимликлар сув билан таъминланиши ёки намлик шароитига мосланишига кўра 5 та экологик гуруҳга ажратилади: гидатофитлар, гидрофитлар, гигрофитлар, мезофитлар, ксерофитлар.\nГидатофитлар – ҳаёти доимо сувда ўтувчи бу гуруҳга асосан сув ўтлар киради.\nГидрофитлар – танасининг бир қисми сувдан ташқарида, қолган қисми сув қатламида жойлашган ўсимликлардир. Сув нилуфарлари, ғиччак, найзабарг, ўқбарг ва бошқалар шулар жумласидандир. Гигрофитлар – тупроқда ортиқча миқдорда намлик ёки сув бўлган шароитда яшовчи ўсимликлардир. Улар дарё ва кўл бўйлари, ботқоқликларда, сернам ўрмонлар ва бошқа жойларда ўсадиган ўсимликлардир.\nМезофитлар – ўртача намлик шароитида яшовчи ўсимликлар бўлиб, уларга кўпчилик маданий ва ёввойи ҳолдаги ўсимликлар киради.\nКсерофитлар – қурғоқчил шароитда яшашга мослашган ўсимликлардир. Дашт, чўл ва чала чўл зоналарида кенг тарқалган бу ўсимликлар ўз навбатида 2 гуруҳга ажратилади: склерофитлар ва суккулентлар. Склерофитлар Ўрта Осиё чўлларида учраса, суккулентлар – танасида сув сақловчи кактуслар ҳисобланади.\nTeglar: билан намлик ўсимликлар яшовчи атмосфера НАМЛИК бўлган гуру1203га йиллик 1203арорат ўсимликлардир 1202АРОРАТ ё1171инлари орти1179ча ОМИЛИГА киради Бундай мумкин ЎСИМЛИКЛАРНИНГ ажратилади\nЎсимликлар ва ҳайвонларда ҳароратнинг ўрни\n”ФСМУ” технологияси ва унинг мавзуни мустаҳкамлашдаги ўрни\nРаҳбар ва унинг шахси\nКорхона руйхатдаги ходимлар сони таркиби ва харакати курсаткичларини статис ...\nТирик мавжудотлар хусусиятлари\nWeb, Вики (wiki) базасида барчага кириш имконияти мавжуд эълонлар тахтаси


Шаҳарлар ҳавоси ифлосланиши болаларда психик бузилишларга олиб келиши аниқланди\nШаҳарлар атмосферасидаги ҳаво ифлосланишлари олимларни ташвишга сола бошлагани янгилик эмас. Ўтказилган кўплаб тадқиқотларда шуни кўрсатмоқдаки, инсоннинг қониқарсиз сифатга эга ҳаводан нафас олиши юрак-қон томир тизими ва нафас олиш органларининг бир қатор касалликларини келтириб чиқаради. Шунингдек, аҳолининг нисбатан заиф гуруҳига саломатлиги кучсизланган инсонлар, болалар ва катта ёшли кишилар тааллуқлидир. Аммо аниқланишича, нафас олинувчи ҳаводаги заҳарли моддаларнинг таъсири анча кенг ва у асаб тизимида ҳам ўз изларини қолдира олади.\nАҚШ олимлари болаларнинг психик саломатлиги ва унга атмосферанинг ифлосланган ҳавоси таъсирини ўрганишди. Улар 3та мустақил изланиш устида иш олиб боришган ва аввал маълум бўлмаган фактларни аниқлашган. Автомобиллардан чиқувчи ишланган газлар ҳам таркибига кирувчи шаҳар ҳавосидаги заҳарли моддалар миқдорининг ошиши болаларда ваҳимали ҳолатлар ошиши билан бевосита боғлиқ деб топилди. Олимлар ушбу ифлослантирувчиларнинг меъёрдан ўтиши яллиғланувчи жараёнлар ва таҳлика уйғотувчи бош мия фаолиятида оғишлар билан кечишини маълум қилишмоқда.\nБошқа бир тадқиқотда заҳарли моддаларнинг кўпайиши ва вояга етмаганлардаги руҳий касалликлар даражаси ортиши ўртасидаги умумий боғлиқликни аниқлади. Олимларнинг таъкидлашича, бола организмининг реакцияси атмосфера таркибидаги салбий ўзгаришлардан 1-2 кун ўтгач қайд этилади.\nБундан ҳам ажабланарли фактлар болаликнинг илк йилларидан ўспиринлик давригача бўлган болаларнинг руҳий ҳолатини кузатувчи узоқ йиллик тажрибалар давомида аниқланган. Маълум бўлишича, ҳаётнинг биринчи йиллариданоқ ифлосланган ҳаводан нафас олаётган болалар ўспиринлик даврига келиб катта қийинчиликларга дуч келишмоқда. Бундай болалар аксарият ҳолларда руҳий касалликларнинг турли шаклларидан азият чекишади, шу жумладан, депрессия ва ўз жонига қасд қилиш ҳолатлари ортади.\nШундай қилиб, олимлар атроф-муҳит сифатининг болалар ва натижада катталар руҳий ҳолатига таъсири етарли даражада мутлақо баҳоланмайди деган хулосага келишди. Маълум бўлишича, йирик мегаполислар ва ривожланган шаҳарлар аҳолиси руҳий касалликлар гирдобида қолиши хавфи остида қолмоқда. Бу биринчи навбатда, урбанизация даражаси юқори бўлган ва болаларнинг аксарияти ноқулай шаҳар шароитида яшайдиган ривожланган мамлакатлар аҳолисига тегишлидир.\n11:28 / 17.01.2020\nТошкентда ҳаво ифлосланиши даражаси маълум бўлди\n19:20 / 31.12.2019\nҲиндистон пойтахти 120 йиллик тарихдаги энг совуқ кунларни бошдан кечирмоқда\n01:28 / 11.12.2019


Москвада кўп қаватли уйда чиққан ёнғинда камида 8 одам ҳалок бўлди\n06 март 2021, Тошкент вақти: 07:04\nМосквадаги ёнган уй.\nМосква марказидаги кўп қаватли уйда 4 февралда чиққан ёнғин оқибатида камида 8 одам ҳалок бўлди. Ёнғинда ҳалок бўлганлардан икки нафари бола экани айтилди.\nНикитск ҳиёбонида жойлашган уйдаги хонадонлардан бирида бошланган ёнғин оқибатида бир минг квадрат метрга яқин майдон ёниб кетган. 300 метр майдондаги том қулаган.\nХабарларда айтилишича, мазкур уй 1912 йилда қурилган ва унда юз хонадон бўлган. Ҳозирча бу уй маданий мерос рўйхатида бўлган-бўлмагани номаълум.\nАгентликлар бу уйда Россиянинг машҳур одамлари, жумладан, актриса Ингеборг Дапкунайте, рассом Никас Сафронов, дирижёр Юрий Башметнинг қизи Ксения Башмет яшаганини билдирмоқда.\nЁнғин сабаблари ҳозирча номаълум. Бу воқеа юзасидан тергов-суриштирув ишлари олиб борилмоқда.


Хитой нимани истаяпти? «Бир макон, бир йўл» лойиҳасидан умидлар ва хавотирлар (иккинчи мақола) – Дарё уз Янгиликлар\nГлавная / Иқтисодиёт / Хитой нимани истаяпти? «Бир макон, бир йўл» лойиҳасидан умидлар ва хавотирлар (иккинчи мақола)\nNush 24.05.2019\tИқтисодиёт Comments Off on Хитой нимани истаяпти? «Бир макон, бир йўл» лойиҳасидан умидлар ва хавотирлар (иккинчи мақола) 95 Показы\nНагоя иқтисодиёт университети (Япония), Бизнес ҳуқуқи факультети профессори, «Буюк келажак» экспертлар кенгаши аъзоси Алишер Умирдинов икки қисмдан иборат мақоласининг биринчи қисмида хитойлик ҳамкорларнинг режаларини таҳлил қилган бўлса, мазкур иккинчи мақоласида «Бир макон, бир йўл» лойиҳаси билан боғлиқ умид-истаклар ҳақида фикр юритган.\n«Бир макон, бир йўл» нимаси билан бизни ўзига тортди?\nАслини олганда, бундан аввал ҳам «Ипак йўли» лойиҳалари доирасида Марказий Осиё минтақаси турли катта давлатларнинг эътибори остида бўлиб келди. АҚШ, Россия, Ҳиндистон, Европа Иттифоқи, Туркия ҳудудий ҳамкорлик лойиҳаларини ўртага ташлаб келяпти. Бироқ бу лойиҳалар катта инфраструктура лойиҳаларини кўзда тутмаган. Кўплари қоғозда қолиб кетган десак, муболага қилмаган бўламиз.\nХўш, Хитой ҳукумати томонидан ўртага ташланган бу сафарги «Ипак йўли» лойиҳасини биз нега биринчилардан бўлиб қўллаб-қувватладик? Мазкур лойиҳа қуруқликнинг қоқ ўртасида жойлашган Ўзбекистон учун нимаси билан жозибали?\nАввало шуни айтиш кераккки, 2013 йилда мазкур ташаббус эълон қилинганидан кейин Хитой ўзининг ташқи инвестиция ва савдо алоқаларининг ҳаммасини «Бир макон, бир йўл» байроғи остида жамлади. БМБЙ Хитойнинг расмий ташқи иқтисодий сиёсати мақомига кўтарилди ва ҳатто яқинда ўзгартирилган ХХР конституциясида ҳам ўз аксини топди. Энди Ўзбекистон-Хитой иқтисодий алоқаларини БМБЙ ташаббуси доирасида таҳлил қилса ҳам бўлаверади.\nЎзбекистон 1991 йилдан бошлаб ХХР билан иқтисодий алоқаларни юритиб келяпти. Хитой Ўзбекистоннинг энг йирик тижорий ҳамкорларидан бири ва мана бир неча йилдирки, Хитой Ўзбекистон учун энг йирик хорижий инвестор. 2017 йилнинг ўзида савдо айланмаси ҳажми 5 миллиард АҚШ долларига тенг келган бўлса, томонлар бу ҳажмни 2020 йилга етиб икки баравар оширишни кўзлаяпти.\nХитой ширкатлари юртимизда катта инвестиция битимлари тузишга эришишган. Масалан газ ва уран қазиб олиш бўйича жами 15 миллиард АҚШ долларлик шартномалар имзоланган. Қўшма корхоналар сони 700дан кўп бўлиб, бунда Хитой инвестицияси жами 8 миллиард АҚШ долларидан ошди.\nЎзбекистон ҳукумати БМБЙ лойиҳаси эълон қилинган илк кунлариданоқ уни қўллаб-қувватлашини билдирган. Натижада «Ипак йўли» Иқтисодий макони қурилишидаги ҳамкорлик Ўзбек-Хитой халқаро алоқаларининг асосий йўналишига айланди. Шу сабабли, Хитой ташкил этган илк глобал молия институти – Осиё инфраструктура банки ва Инвестиция банкида Ўзбекистон ташкил этувчи сифатида қатнашди ва уни фаол қўллаб-қувватлади.\nПрезидентимиз 2017 йил май ойида БМБЙнинг 1-Форуми учун Пекинга давлат ташрифи билан борди ва ХХРнинг энг йирик давлат ширкатлари ва банклари билан музокаралар олиб борди. Натижада жами қиймати 22 милииард АҚШ долларлик 100дан зиёд битимларга эришилганди. Ташриф доирасида тарафлар қўшма декларация эълон қилишган ва унда қуйидаги муҳим масалалар жой олган:\nЎзбекистон ва Хитой ўртасида 2009 йил 14 октябрда имзоланган узоқ муддатли савдо битими доирасида Ўзбекистон қишлоқ хўжалиги маҳсулотларини, табиий ресурсларини ва энергия маҳсулотларини Хитой бозорига экспорт қилишга тайёр;\nтомонлар Хитой тараққиёт банки ва Хитой Эксимбанки Ўзбекистондаги турли инфратузилма лойиҳаларини молиялаштиришни қўллаб-қувватлайди;\nтомонлар юқори технологияли қўшма корхоналарни рағбатлантириш ва табиий ресурслар билан боғлиқ бўлмаган маҳсулотларни ишлаб чиқаришни рағбатлантиришга йўналтирилган сармоявий ҳамкорлик тўғрисида келишиб олдилар;\nтомонлар халқаро автомобил транспорти битими тузилганини алоҳида эътироф этиш билан бирга, ўртадаги савдо муносабатларини мустаҳкамлаш учун битим аҳамиятини алоҳида таъкидладилар;\nтомонлар «Ўзбекистон-Қирғизистон-Хитой» темир йўл лойиҳаси бўйича музокараларни тезлаштириш муҳимлигини таъкидладилар.\nҲамкорликнинг амалий натижаси ўлароқ, БМБЙ ташаббусининг 1-Форумидан уч ой ўтиб, 2017 йилнинг август ойида президент Шавкат Мирзиёев Осиё инфраструктура ва инвестиция банки раҳбари Жин Лиқунни Тошкентда қабул қилди. Томонлар Ўзбекистондаги бир қатор лойиҳаларни амалга ошириш бўйича ҳамкорликни муҳокама қилдилар. 2,7 миллиард АҚШ доллари миқдоридаги ушбу лойиҳаларга сув хўжалиги объектларини модернизация қилиш, энергетика инфратузилмасини ривожлантириш, замонавий автомобил йўлларини қуриш, темир йўлларни электрлаштириш, пойтахт метро тармоғини кенгайтириш киради.\nЎзбекистоннинг мақсади нима?\nИмтиёзли кредитлардан фойдаланиш, Хитой ишбилармонлик мажмуаларини ишга тушириш, маҳаллий фирмаларнинг ишлаб чиқариш салоҳиятини ошириш, ўзбек маҳсулотлари учун муқобил бозорларни топиш – Ўзбекистон ҳукуматининг асосий мақсадлари. Бундан ташқари, ташқи савдони ривожлантириш, қўшимча қийматли ўзбек маҳсулотларини БМБЙ лойиҳаси ёқасида жойлашган мамлакатларга етказишда лойиҳа ресурсларидан фойдаланиш ҳам мақсад қилинган.\nТранспорт инфратузилмаси бўлмаган, дунё портларига чиқиш учун камида иккита давлатни кесиб ўтиши лозим бўлган Ўзбекистон учун мазкур лойиҳада иштирок этиш Европа Иттифоқи, Яқин Шарқ ва Хитой каби йирик глобал бозорларга муваффақиятли интеграциялашувга ёрдам беради.\nБМБЙга қўшилиш орқали Ўзбекистон ҳукумати савдо йўлларини диверсификация қилиш имкониятини қўлга киритиши мумкин. Айниқса, «Ипак йўли» Иқтисодий маконининг учта транс Евроосиё иқтисодий йўлаклари орасида Хитойдан Марказий Осиёга, кейин Россия орқали Европага (Болтиқ денгизига қадар) олиб борадиган иқтисодий йўлаги ва Хитойдан Марказий Осиё ва Ғарбий Осиё орқали Форс кўрфази ва Ўрта Ер денгизга қадар чўзилган йўллар аҳамиятлидир.\n«Бир макон, бир йўл» ташаббуси доирасида қурилган Қамчиқ туннели:\nБошқа муҳим нуқталар:\n1. Инфратузилма. Ўзбекистон-Қирғизистон-Хитой темир йўл лойиҳаси\nЎзбекистон 2016 йилда Хитой Эксимбанкидан 455 миллион АҚШ доллари миқдорида инфратузилма кредитини жалб қилган ҳолда шарқий Ўзбекистоннинг тоғли қисмида 19,2 км узунликдаги Камчиқ туннелини қуришга муваффақ бўлганди. 2016 йил июнида Ўзбекистон ва ХХР раҳбарлари иштирокида Ангрен-Поп электрлаштирилган темир йўли ва Қамчиқ туннелининг очилиш маросими ўтказилди. Уни ХХРнинг China Railway Group компанияси амалга оширган. Иш бу билан тўхтамаган, Ўзбекистон қўшни Қирғизистон билан бирга ХХРга «Ўзбекистон-Қирғизистон-Хитой» темир йўл лойиҳасини БМБЙ доирасида қуриш таклифи билан чиқди.\nТаъкидлаш жоизки, ушбу лойиҳа Хитой томонидан эмас, балки Ўрта Осиё давлатлари томонидан, БМБЙ эълон қилинишидан олдин таклиф қилинган. Ўзбекистон-Хитой ўртасидаги қўшма баёнотга ушбу лойиҳанинг қўшилиши Президент Мирзиёевнинг дипломатик ютуғи сифатида кўрилиши мумкин. Бироқ Хитой ва собиқ совет иттифоқи республикалари темир йўллари рельслари энининг турлилиги ушбу темир йўли линияси қурилиши 20 йилга кечиктирилишига сабаб бўлмоқда.\nЮқоридаги лойиҳалардан ташқари, давлатимиз Осиё Инфратузилма ва инвестиция банкига ўтган йили бошида Бухоро-Урганч-Хива темир йўли электрлаштирилиши бўйича лойиҳани молиялаштириш учун ариза топширган. Лойиҳа 3 босқичдан иборат бўлиб, Бухоро-Мискан, Мискан-Урганч ва Урганч-Хива йўналишлари учун жами 340 миллион АҚШ доллари сўралган. Агар у амалга ошса, ушбу шаҳарлар орасидаги қатнов тезлашади, туристлар ҳаракати енгиллашади ва юк ташиш ишлари осонлашади. Ҳозирча ушбу лойиҳани банк кенгаши қачон тасдиқланиши номаълумлигича қолмоқда. Бундан ташқари, Хитой томонидан ўртага ташланган ва Ўрта Осиё давлатлари ҳам қўллаб-қувватлаган Хитой-Ўрта Осиё газ қувурининг 4-линияси бўлган Д-линиясини қуриш сўнгги йилларда ортга сурилмоқда. Тожикистонлик дўстларимиз бу линияга катта умид билан қарашаётган бўлса-да, баъзи бир ноаниқ сабабларга кўра ушбу катта лойиҳа амалга ошмай турибди.\nНима бўлганида ҳам, таклиф этилаётган лойиҳаларимиз иқтисодий жиҳатдан ўзини оқлаши, узоқни кўзлаши, лойиҳа амалга ошириладиган ҳудудлардаги аҳоли турмуш шаротини яхшилаши, барқарор ривожланишни (sustainable development) юзага келтирадиган бўлиши шарт. Йўқса лойиҳалар Африка ўлкаларидаги каби кўпчилик томонидан ишлатилмайдиган ёки атрофдаги аҳоли учун фойдаси тегмайдиган инфратузилмадан иборат бўлиб қолади. Бундай бўлмаслиги учун халқимиз, айниқса ҳудудлардаги манфаатдор фуқароларимиз ва эксперт-мутахассисларимиз БМБЙ лойиҳалари ҳақида етарлича маълумотга эга бўлишлари лозим. Хитой билан тузилаётган барча шартномалар иложи борича ошкор этилиши, изоҳланиши, экспертизадан ўтказилиб, оммага тақдим этилиши даркор. Шундагина Хитой билан бўладиган халқаро алоқаларимиз ўзини оқлаши, ҳар икки томон учун манфаатли бўлиши мумкин.\n2. Хитой банклари бизга бераётган қарзлар\nОхирги икки йилда Хитойнинг оммавий банкларидан юртимиз банклари олган кредитлар ҳажми сезиларли даражада ошди, бу эса баъзи академик доираларда ташвиш уйғотди. 2018 йил апрель ва июнь ойлари орасида Ўзбекистоннинг бир қатор банклари Хитой банклари билан «рамочний» битим тузиб, 1 млрд. АҚШ долларидан ортиқ кредит шартномалар имзоланди ва молиялаштиришнинг катта қисмини SINOSURE (Хитойнинг экспорт кредитларини суғурталаш корпорацияси) суғуртаси билан қопланди. Ўзбекистон банклари ушбу ҳамкорлик доирасида бундан кейин 3 йилдан 10 йилгача бўлган муддатга кредит маблағлари олишлари мумкин. Ҳар бир лойиҳа учун якуний шартлар алоҳида белгиланадиган бўлди. Ушбу кредит линиялари Хитой пудратчилари томонидан технологик ускуналар ва хизматларни молиялаштиришга йўналтирилади. Бундан ташқари, «Ипак йўли» Фонди Ўзбекистоннинг қадимий шаҳарларида қурилишга оид бир қатор лойиҳаларни фаол рағбатлантиришни мақсад қилган.\nКўряпмизки, давлатимизнинг ХХР ва унинг оммавий банкларидан ташқи қарзлари хавотирланадиган даражада катта эмас. Шундай бўлсада, қарз миқдори йил сайин ортиб боряпти. Бундай вазиятда, авваламбор, қўшни Қирғизистон ва Тожикистон республикаларидаги ҳолат бизга ўрнак бўлиши, ташқи қарзларимиз диверсификация қилиниши лозим, токи ХХРга ҳаддан ортиқ боғланиб қолмайлик.\nНафақат Хитойдан, балки ҳар қандай молиявий институтлардан катта қарзларни олишда эҳтиёткорона ёндашиш лозим. Мен таниш бўлган маълумотларга кўра, давлатимиз Осиё тараққиёт банки, Жаҳон банки, Европа тараққиёт ва тикланиш банкларидан қарз олишда мульти-вектор сиёсат юритаётгани учун ҳозирча катта хавотирга ўрин йўқ.\nПрезидент Шавкат Мирзиёев вақтинчалик президент вазифасини бажаришга киришиш пайтидаги Олий Мажлис қўшма палаталари мажлисидаги нутқида алоҳида таъкидлаганидек, «четдан қарз олиш бўйича консерватив ёндашув сиёсатини давом эттириш, давлатнинг ташқи қарзи ҳаддан зиёд ошиб кетишига йўл қўймаслик муҳим аҳамият касб этади». Ташқи қарзимиз, айниқса давлат ҳимояси остида олинадиган суверен қарзлар ялпи миллий маҳсулотимизнинг 30 фоизидан ошмаслигига жиддий аҳамият берсак, фойдадан холи бўлмайди. Бу ўринда сўз навбати – Молия вазирлиги ва иқтисодчиларимизга.\n3. Ўзбекистон ва Хитой манфаатларининг баъзида мос келмаслиги\nОчиқ тан олиш керак – томонларнинг устувор йўналишларда манфаатлари ўзаро мос келмаслиги ҳолатлари ҳам кузатилади. Хитой Ўрта Осиёдаги қўшниларига инфратузилма лойиҳаларини экспорт қилишга йўналган, маҳсулотларни ишлаб-чиқаришни эса ўзида қолдиришни афзал билади. Хусусан, саноат маркази сифатида Шинжон вилоятини ривожлантиришга ҳаракат қилмоқда. Ўрта Осиё мамлакатлари, шу жумладан, Ўзбекистон ўз ҳудудларида ишлаб чиқариш комплексларини қуришни истайди.\nЎзбекистоннинг БМБЙ бўйича ҳолати қўшни мамлакатлардагидан фарқ қилади. Агар Туркманистон ва Қозоғистон учун Хитойдан келган тўғридан-тўғри хорижий инвестицияларнинг катта қисми углеводородлар билан боғлиқ бўлса, ишсизлик даражаси юқори бўлган, 33 миллионлик давлатимиз эса:\nсаноат ҳудудларини фаоллаштиришга интилмоқда;\nХитой компанияларининг маҳаллийлашишини қўллаб-қувватлаш орқали хитойлик тадбиркорларни Ўзбекистон иқтисодиётини ривожлантиришга ва маҳаллий аҳолини иш билан таъминлашга ундаяпти;\nхитойлик сайёҳларни жалб қилишни ўйлаяпти; президент Шавкат Мирзиёев Шанхай ҳамкорлик ташкилотининг (ШҲТ) 17-йиғилишида ушбу ташкилотнинг Туризм университетини Ўзбекистонда ташкил этишни таклиф этгани ва бунинг амалга ошгани бунга далил.\nЮқорида айтилганларнинг барчаси Ўзбекистон ҳукумати Хитой билан савдо ва хизмат кўрсатиш соҳаларини эркинлаштиргандан кўра, тўғридан-тўғри Хитой инвестициясини олишни афзал кўраётгани ва назаримда, шу боис Хитой билан яқин орада чуқурлаштирилган эркин савдо битимини имзоламаслигини билдиради.\n«Бир макон, бир йўл» ташаббуси ҳақида қанча мунозара қилинмасин, унинг фойда тарафларини ҳеч ким инкор эта олмайди. Давлатимизнинг ушбу ташаббусдаги фаол иштироки мантиқан тўғри. Бироқ БМБЙ доирасидаги ҳар бир лойиҳанинг қандай амалга оширилишига қараб манфий натижалар юзага чиқиши эҳтимоли ҳам етарлича.\nХулоса ўрнида БМБЙ ташаббусининг юртимизда муваффақиятли амалга ошиши омилларини санаб ўтсам.\nБиринчидан, Хитойдан қарз ва технология олаётган давлатлардан «кўзга қараб» иш қилиш тавсия этилади. Ўзбекистон учун БМБЙ лойиҳаси манфатли бўлиши учун олинаётган қарз ва инфраструктура лойиҳалари қай даражада фойдали эканини баҳолай билишимиз лозим.\nИккинчидан, маъмурчилигимизни ислоҳ этмасдан, СССРдан қолган мерос – коррупциялашган эски тизимни ислоҳ этмасдан туриб олинган қарз маблағлари суиистеъмол этилиб, бир қисми талон-торож бўлиб, бошқа қисми самарасиз сарфланиб кетиши аниқ. Зеро, давлат мулкига бўлган бундай муносабат аввалги тузумда «яхши» шаклланган бўлиб, ундан қутулмасак олдинга силжий олмаймиз. Бошимизга юзлаб миллиард долларлик қарз устида ўтириб қолган баъзи мамлакатлар ҳоли тушиши мумкин.\nУчинчидан, «Ипак йўли» туризми ва темир йўл лойиҳалари каби ташаббуслар билан Ўзбекистон томони Хитой билан муваффақиятли дипломатик алоқани давом эттириши, ҳолат Хитойнинг биз билан бир томонлама монологи эмас, балки диалог шаклида олиб борилиши лозим. Лойиҳалар фақатгина йўл-кўприкларни барпо этишни эмас, балки ишлаб чиқарувчи фабрика ва заводлар каби саноат комплексларини ривожлантиришга қаратилиши муҳим. Бунда эътибордан қочириб бўлмайдиган нуқта – кўчириб келтириладиган завод ёки фабрика табиатимизни ифлослантирмаслиги, инсонлар саломатлигига хавф солмаслиги зарур.\nАдлия вазирлиги қошидаги Ҳуқуқий сиёсат институтида ишлаб чиқилган, БМБЙга оид лойиҳалар соҳа мутахассислари томонидан яхши ўрганилиши ва муҳокамадан ўтказилишини йўлга қўйиш лозим. Бунинг учун юртимиз университетларида Хитойни ўрганадиган эркин шаклдаги тадқиқот институтлари фаолият олиб бориши лозим. Бу ерда Хитой ва бошқа дунё тилларини яхши биладиган ва турли соҳаларда мутахассисликка эга бўлган ёшларимиз ишлаши ва доимий равишда ҳисоботларни эълон қилган ҳолда, бўлаётган янгиликларни илмий таҳлил этиб боришлари лозим. Шу билан бирга, хитойшунос олимлар (синолог) ва экспертларни етиштириш керак.\nҲозирда Хитойда Марказий Осиё давлатларини ўрганувчи 20тадан ортиқ тадқиқот институтлари, университет факультетлари ва кафедралар ўз фаолиятини юритмоқда. Қисқа қилиб айтганда, Хитой бизни ўрганишни аллақачон бошлашган. Мақола ва китоблар тўхтовсиз чиқяпти. Бизда-чи?\nПред. Ўзбекистон Германия билан қишлоқ хўжалиги экинларига доир тадқиқотлар бўйича келишувга эришди\nСледующая «Гигантлар уруши»: Google Хитойдан ўч олди (ми?)


Rost24 - Фарғонада аномал иссиқда очиқ стадионларда имтиҳон ўтказилди\nФарғонада аномал иссиқда очиқ стадионларда имтиҳон ўтказилди\n10-11 ёшли болалар қуёш тиғининг тагида 2 соат имтиҳон топширишди\nЖорий йилнинг 26 июль куни Президент мактабларига кириш имтиҳонлари бошланди. Карантин сабабли ушбу имтиҳонлар очиқ майдонларда ўтиши режалаштирилган. Тошкент шаҳрида бу жараёнлар Ботаника боғида ташкиллаштирилди.\nЛекин бошқа вилоятларда бу ҳолат қандай кечяпти?\nЎқитувчи, Исроил Тиллабоев Фарғона вилоятидаги Фарғона ва Марғилон шаҳарларидаги имтиҳонлар очиқ стадионларда ўтказилаётгани ҳақида ўз фикрларини билдирди.\nУнинг таъкидлашича имтиҳон вақти 8:00 дан 10:00 гача белгиланган ва 7:30 да стадионга болалар жойлаштирилган.\n“2 соат сизни шу иссиққа ўтирғизиб қўйилса нима бўласиз? Тўғри бу мактаб энг яхшиси, барчанинг орзуси, лекин бари бир буларнинг барчаси 10-11 ёшли болалар” – дейди у.\nПрезидент мактабига 24 нафар бола олиниши белгиланган. Лекин минглаб болалар иссиқдан қийналаётганлиги ачинарли ҳолат. Имтиҳон яхшироқ ташкил қилиниши керак эди, дея бот-бот қайтаради Исроил Тиллабоев.\n“Ўша имтиҳон ўтган стадионни рўпарасида Ал-Фарғоний боғи бор, Фарғона вилояти хокимлиги, Президент ва ижод мактаблари агентлиги келишиб мана шу салқин боғда имтиҳон ўтказилишини ташкиллаштиришса бўлмас эдими?\nНега пойтахт болаларини салқинга, вилоят болаларини иссиққа қўйишларига индамадиларинг? Ёки вилоят болалари иссиқда кўп юриб ўрганган дедими биров?” – дея фикрини якунлайди И.Тиллабоев.\n23 июль санасида Соғлиқни сақлаш вазирлиги аҳолини зарурат бўлмаганда кўчага чиқмасликка чақириб, аҳолига SMS хабар жўнатган. Aйнан шу санадан бошлаб то ҳозиргача ҳаво ҳарорати кескин даражада ошмоқда.\nБлогер И.Тиллабоев суратларидан фойдаланилди.\nТег: Имтиҳон тест аномал\nNamangandagi imtohon ham ochiq maydon stadionda bo'lib o'tdi


Авж олган можаро | "Адолат" СДП\nЎтган ҳафта ижтимоий тармоқларда “Аёллар хўрланди, эркакларга куч ишлатилди – Намангандаги зўравон ИИБ ходимларига жазо борми?” изоҳи билан видеохабар тарқатилди. Кескин сўзлар, ҳеч қандай гумонсирашга ўрин қолдирмайдиган хулоса. Амалда нима юз берган эди? Хабардан бунга жавоб топа олмайсиз.\nМана, қўлимизда ушбу воқеа юзасидан Наманган вилояти ички ишлар бошқармасининг ахбороти. Унда айтилишича, шу йил 30 июль куни соат 11:30 лар чамасида Наманган шаҳрининг “Шодлик” маҳалласидаги Тўрақўрғон кўчасида яшовчи М.И. ўз хонадони ёнида қурилиш ишларини олиб бораётган фуқаро А.Б. билан жанжаллашиб қолган. Уларни тинчлантириш учун панд-насиҳатлар кор қилмагач, ҳудуд профилактика инспекторлари Б.Мўминов ва А.Хамраев жалб этилган.\nАммо жанжалкашларни тинчлантириш осон кечмаган. Фуқаролар ҳуқуқ-тартибот ходимларига қаршилик кўрсатганлар. Ички ишлар ходимларининг хизмат кийимининг тугмаларини узиб ташлаган. Воқеани бир тарафлама ёритишга уринган блогерлар ҳодиса жойида хизмат вазифасини бажараётган ходимларга тош ва бошқа буюмлар билан уларга таҳдид қилган ва оммани тўплаб, жамоат тартибини бузган фуқаролар ҳақида ҳеч қандай маълумот бермаган.\nҲозирда ҳолат юзасидан Наманган шаҳар прокуратураси томонидан терговга қадар текширув ҳаракатлари олиб борилмоқда. ИИБ ходимларининг хатти-ҳаракатлари юзасидан эса хизмат текшируви тайинланган.\nАлбатта, бу ахборотдан қониқиш ҳосил қилиш қийин. Шунинг учун можаронинг сабабларини билиш мақсадида Наманган шаҳар қурилиш бўлимига мурожаат қилдик. Бизга тақдим этилган маълумотда айтилишича, муаммо Тўрақўрғон ва Навоий кўчалари туташган ҳудуддаги 100 квадрат метр ерга оид баҳсдан келиб чиққан. Ушбу майдон Наманган шаҳар ҳокимининг 2019 йил 27 декабрдаги 1702-сон қарорига асосан фуқаро Т. Насритдиновага “Савдо ва маиший хизмат кўрсатиш шохобчаси” қуриш учун ажратиб берилган.\nАммо бу ҳолат фуқаро М. Инамовага (нима сабабданлиги бизга номаълум) ёқмаган. У Наманган шаҳар ҳокимлиги мансабдор шахсларининг хатти-ҳаракатларини қонунга хилоф деб, юқоридаги қарор бекор қилинишини сўраб судга мурожаат қилган. Ўз навбатида Наманган туманлараро маъмурий судининг 2021 йил 11 мартдаги ҳал қилув қарори билан шаҳар ҳокимининг 27.12.2019 йилдаги 1702-сон қарори ҳақиқий эмас, деб топилган.\nНаманган вилояти маъмурий суди апелляция инстанциясининг 2021 йил 30 апрелда Наманган туманлараро маъмурий судининг 2021 йил 11 мартдаги мазкур иш юзасидан чиқарган ҳал қилув қарори бекор қилинган. Айни пайтда М. Инамованинг Наманган шаҳар ҳокимининг 2019 йил 27 декабрдаги 1702-сон қарорини ҳақиқий эмас деб топиш ҳақидаги аризасини қаноатлантириш рад этилган. Наманган туманлараро маъмурий судининг 2021 йил 11 мартдаги хусусий ажрими ҳам бекор қилинган.\nФуқаролик ишлари бўйича Наманган туманлараро суди 2021 йил 3 июнда 1957-сонли ишни кўриб чиқиб, жавобгарлар – С. Инамов ва М. Инамовага нисбатан (шаҳар ҳокимининг қарори ижросига) қаршилик кўрсатмаслик мажбуриятини юклаган. Лекин чамаси, бунга эътибор қилинмаган ва можаро яна авж олган.\nЮқорида тасвирланган воқеалардан ҳолатни атрофлича ўрганиб, унда иштирок этганларнинг ҳар бирининг ҳаракатига холис ҳуқуқий баҳо берилиши лозимлиги кўринади. Воқеалар ривожини кузатиб борамиз.


09:20 / 29.11.2017 1402 pdf Ўқиш режими + -\n«Қачон Аллоҳ бир бандасига яхшиликни хоҳласа, азобини бу дунёдаёқ тезлатади. Қачон Аллоҳ бандасига ёмонликни хоҳласа, унинг гуноҳи сабабли жазосини ушлаб туради, Қиёмат бўлганда тўла-тўкис қилиб (жазосини) беради. Набий соллаллоҳу алайҳи васаллам: «Улуғ мукофот катта нарса билан балоланганларга берилади. Аллоҳ таоло қачон бирор қавмни яхши кўрса, уларни балолантириб қўяди. Ким бунга рози бўлса, у учун розилик (ёзилади). Ким ғазаб қилса, унга ғазаб (ёзилади)», дедилар.\nИмом Термизий ривоятлари. Ҳадис ҳасан, деган.\n17:05 / 05.12.2017 4342\n10:25 / 03.12.2017 1124\n534 11:42 / 16.11.2018\n445 09:51 / 03.12.2018\n1218 09:00 / 03.10.2017\n1416 03:16 / 18.04.2017


ОКСАНА — ДУНЁДА ЯГОНА - Ўзбекистон овози газетаси\nМаълумки, спорт гимнастикаси бўйича ҳар қандай истеъдод ҳам асосий ютуқларга йигирма беш ёшгача эришади. Сўнгра жисмоний имкониятлари чекланиб боради... Натижада ўз ўрнини ёшларга бўшатиб беради.\nБироқ ҳамюртимиз Оксана Чусовитина эришаётган ғалабалар бутун дунёни ҳайратга солмоқда. Яқинда 41 ёшга тўладиган матонатли спортчимиз халқаро майдонларда чинакам қаҳрамонлик кўрсатишда давом этмоқда.\nЎзбекистонда хизмат кўрсатган спортчи, «Дўстлик» ордени соҳиби Оксана Чусовитина 1992 йилда Барселонада ўтказилган ёзги Олимпия ўйинларида олтин медаль билан тақдирланганида эндигина ўн етти ёшга тўлган эди. Шундан бери у кўп карра Жаҳон кубоги мусобақаларида, ёзги Осиё ўйинларида бош совринларни қўлга киритди. 2008 йилда эса таяниб сакраш бўйича Пекин олимпиадасининг кумуш медали билан тақдирланди.\nҲайратланарлиси шундаки, қаторасига олти бор Олимпия ўйинларида иштирок этган Оксана еттинчи маротаба бу ҳуқуқни қўлга киритди. Дунёда ҳали ҳеч ким бундай афсонавий ютуққа эришмаган.\nОддий спорт мухлиси сифатида Оксана Чусовитинага мустаҳкам соғлик ва улкан зафарлар тилаймиз. Шундай ватандошимиз борлигидан фахрланамиз. Унинг матонати барча ёшларимиз учун ибрат намунаси бўлади, деб ўйлаймиз.


27 январь, 21:42\n“Насаф” клуби 2019 йилдан бери “Навбаҳор” учун тўп сурган россиялик легионер Иван Соловьёв билан шартнома имзолаганидан хабардорсиз. 29 ёшли ўйинчи шу тариқа янги мавсумни Рўзиқул Бердиев жамоасида ўтказишга қарор қилди.\nИван билан суҳбатлашишни олдинроқ келишиб қўйгандик. Фақат футболчи шартнома тузиб олганидан кейин Sports.uz учун интервью беришга рози бўлганди. Ваъдага мувофиқ россиялик легионер саволларимизга жавоб қайтарди.\n- Сиз энди “Насаф” футболчисига айландингиз. “Аждарлар” оиласига қўшилгач, нималарни ҳис қиляпсиз?\n- Бунга жуда яхши муносабатдаман. Мен шу жамоа сафига қўшилганимдан албатта хурсандман. Бу ерда ажойиб жамоа йиғилган. Аҳил ва бутун оила! Клубда ҳамманинг фикр-у, ҳаёли фақат футбол ҳақида. Аъло даражадаги база бор. Гўёки, ҳаммаси Москванинг “Динамо” клубида бошлаганимдек.\n- Хизматингизга яхши таклифлар бор эди. Уларнинг орасида “Насаф”нинг таклифи айнан нимаси билан қизиқтирди?\n- “Насаф”нинг таклифи ҳақида эшитганимдан кейин мени қолган таклифлар қизиқтирмай қўйди. Биласизми, мен ўша пайтда Қозоғистон клуби билан йиғинда иштирок этаётгандим. Аслида у ерга гаплашгани боргандим. Аммо менга қўнғироқ қилиб, “Насаф” томонидан қизиқиш бўлаётганини айтишганида, нарсаларимни йиғиштириб қозоқ клубини тарк этдим. Ким билан гаплашсам ҳам барча “Насаф” тўғрисида фақат яхши гапларни айтди. Натижада мен ўйлаб ўтирмасданоқ, шу заҳоти йўлга чиқдим.\n- Иван, сизни клубга Рўзиқул Бердиевниг ўзи таклиф қилдими? Умуман, ушбу мутахассис ҳақидаги фикрингизни билмоқчимиз.\n- Менга клуб томонидан қизиқиш борлигини айтишди. Мураббий ҳақида нима дейишим мумкин? У Суперлигадаги энг яхши мураббийлардан бири. Табиийки, унинг қўли остида шуғулланишимдан хурсандман. Бир сўз билан айтганда, бутун штаб ва клуб раҳбариятига миннатдорлик билдираман. Мени клубда яхши кутиб олишди ва ўз оилаларига илиқ қабул қилишди. Бунинг учун улардан миннатдорман.\n- “Навбаҳор”дан кетишингизнинг жиддий сабаби бормиди?\n- “Навбаҳор” – энди бу тарих. Шундай экан, бу клуб ҳақида умуман бирор нима дейишни хоҳламайман.\n- Лекин “Навбаҳор” ишқибозлари сизни ёқтиришарди. Самвел Бабаян ҳам клубда қолишингиз тарафдори эди. У ердан кетиш қийин бўлмадими?\n- Клубдан кетишим оғир ҳам, осон ҳам бўлмади. Бу вазиятда ўртача дейишим мумкин. Аслини олганда, жамоани мавсум аввалидаёқ тарк этишни хоҳлагандим. Аммо жамоадаги йигитларнинг борлиги кетмаслигимда асосий ролни бажарди. Ўшанда “Навбаҳор” Туркиядаги йиғинда иштирок этаётганди. Ҳолбуки, мен ўша пайтдаёқ кетмоқчи эдим.\n- “Навбаҳор”даги ўзгаришларни кузатяпсизми? Сизнингча, собиқ клубингиз чемпионатда қайси ўринга даъвогарлик қилади?\n- Ҳа, клубда ўзгаришлар бор. Жамоанинг бюджети ошди. Яхши савиядаги ўйинчиларни олишди. Лекин шуни айтишим керакки, ҳаммасини вақт кўрсатади. “Навбаҳор”га эса омад тилайман.\n- Энди чемпионат доирасида наманганликларга қарши майдонга тушишингизга тўғри келади. “Навбаҳор”га қарши ўйин сиз учун қандай аҳамият касб этади?\n- Бу мен учун ўта принципиал ўйин бўлади. Ҳаттоки, “Зенит” ҳамда “Динамо”га қарши ўтказган ўйинларимдан ҳам кўра, ўта муҳим учрашувга айланади.\n- “Насаф” ўзининг академиядаги тарбияланувчилари билан ҳам танилган. Сиз эса легионер сифатида ёшларга ўрнак бўлишингиз керак. Бу борада маҳаллий йигитларга нималарни ўргатасиз?\n- Мен ҳали ўзимни ҳам қария футболчи, деб ҳисобламайман. Бу ҳаётда улар мендан, мен эса улардан нималарнидир ўрганамиз. Клубда жуда яхши ёш ўйинчилар бор. Бироқ уларни энди унчалик ҳам ёш, деб бўлмайди. Агар 21 ёшгача бўлганида уларни ёш десак бўлаверарди. 21 дан кейин эса энди сен профессионал футболчига айланган бўлишинг керак. Тўғри, Ҳусайн Норчаев ёш футболчи. Келажаги порлоқ ҳужумчи. Агар одамлар унинг бошини айлантириб қўймаса ҳамда шу даражага етишишида ҳисса қўшган инсонларнинг гапларига қулоқ тутса ва юлдузлик касалига чалинмаса, унинг келажаги ёрқин кўринишда кечади.\n- Иван, “Насаф” билан шартнома тузганингиздан сўнг сизни биринчи бўлиб ким табриклади?\n- Биринчи бўлиб жамоадошларим,ота-онам, рафиқам, синглим ва яқинларим табрикладилар.\n- Эшитишимча, АГМК клубида тўп суришни хоҳлаган экансиз. Шу ростми?\n- Ҳа, рост. Буни хоҳлагандим, бироқ бўлмади. Буни қўрқинчлик жойи йўқ. Ҳозирги жамоамда эканлигимдан хурсандман. Бу мен учун Ўзбекистондаги энг яхши жамоа.\n- “Навбаҳор” ва “Насаф” мухлисларини таққослаганда сиз учун қай бири кучлироқ?\n- Бу қитмирона савол бўлди. Лекин мен айтгандек ёзинг. “Насаф” мухлисларини фақат бир марта кўрганман холос. 2019 йили сафарда ўйнаган чоғимизда. Кейин пандемия бошланди. “Навбаҳор” мухлислари кучлироқ. Аммо бу йил “Насаф” жамоасининг ишқибозлари бизга яхши далда бўладилар ва ҳатто наманганлик ишқибозлардан ҳам кучлироқ тарзда қўллаб-қувватлайдилар.\n- “Насаф”да ўзингиз учун қайси рақамни танладингиз?\n- 9-рақам мен учун жуда аҳамиятли. Чунки ўйнаган барча жамоаларимда 9-рақамим бор эди. Айнан 9 демоқчи эмасман, масалан, 90, 99-рақамларда ўйнаганман. Асосийси, футболкамда 9 рақами бўлиши керак. Мен учун жуда муҳим. Фақат Москванинг “Динамо”сида ўринбосарлар таркибида 45-рақамда тўп сурганман.\n- Ўзбекистон чемпионати сизга нимаси билан ёқади?\n- Бу ерда яхши чемпионат бор. Ёмон дея олмайман.\nФИФА БИЛАН ОФК башка иши ёкми икки йилдан бери Насафга жарима куллашдан нарига утмайди.Ундан кура молиявий ёрдам курсатсин.Насаф зурлигини шу йил ФИФА ва ОФКига курсатиб куйиш керак\nНасаф хар дойим зур булган бу йил чемпиён булиши учун зур битта хужимчи олиш керак\nSolovyovni o‘zimizni futbolchilardan bir ortiqcha joyi yo‘g‘-u, lekin, "Nasaf" uni o‘ynata olish qobilyatiga ega.\nОмад Иван хуш келибсан Насафга\nНасаф ҳеч қачон зўр бўлмаган, ундан шу пайтгача МТЖда ўйнай оладиган биронта ўйинчи чиққани йўқ\nMTJda uynaydigan chiqmaganini ham yaxshi silarga o`xshaganlarni qarg`ishiga qolgandan kura.....


9-maylarning birida - Boshqalar - KUTUBXONA / SEKS HIKOYALAR - Seks hikoyalar uzbekcha uz seks foto rasmlar kliplar jinsiy aloqa\nГлавная страница | Регистрация | Вход Dushanba, 20.08.2018, 02:11\nБолалигимизда 9-май катта байрам бўларди.\nТонг сахардан «Номаълум аскар» олдида тумонат одам йиғилар, тантанани бир кўзи урушда қолган кекса дерижёр бошқарувчи оркестр очиб берарди.\n...Ўша йили ҳам, чиройли кийиниб, хафсала билан дазмолланган қизил бўйинбоғимни таққач, тонгда узилган сара атиргулларни кўтариб майдонга йўл олдим. У вақтлар иккинчи жаҳон уруши қатнашчилари хозиргидек саноқли эмас, орден-медаллари ҳавасу- хасадни келтиргувчи «ветеран»лар анчагина эди. Қишлоғимизнинг ўзидан нақд ўттизтача, ўлиб кетганлари эса яна кўпроқ. Уларнинг қизил юлдузли қабрлари мозорда бодраб ётарди. Биз томонда ўликларнинг қадри тирикларникидан баландроқ. Чунки, «Бу уйда Улуғ Ватан уруши қатнашчиси яшайди» деган ёзувли дарвозаларни фақат кинолардагина кўрганман. Қишлоғимиздаги фахрийлар эса ҳеч қандай белги қўйилмаган уйларда оддийгина яшашар, фақат ўлганларидан кейингина у. дунёга кетган қаҳрамонни ким эканлигини беш қиррали юлдуз билан белгилаб қўйишарди...\nМактабда «Ёш Темурчи» лар гуруҳининг сардори бўлганим учун фахрийлар яшайдиган хонадонларни яхши биламан. Уларни тез-тез йўқлаб, ёрдам бериб турамиз. Фақат биттасиникига бормай қўйдик. Ўзиям жуда зерикарли одамда. Тўғри, авваллари хабар олиб турардик. Саксон ёшда ҳам елкасидан кетмон тушмайдиган Раҳмон опоқи жуда серғайрат, хазил-мутойибани қойиллатиб қўярди. Биз боғдаги юмушларга кўмаклашиб, ишларни тез-тез битиргач муддаога ўтардик:\n- Энди,уруш хақида гапириб берин.\nУ ўша захоти ўзгариб қоларди. Аниқроғи , хозиргина кулиб ўтирган ота дархол жиддий бўлиб, мум тишлаб оларди. Ялиниб-ёлворишларимизга эътибор бермай, гилос, ўрик ёки олма билан алдаб уйимизга тарқатиб юборарди...\nХов ана! У ҳам майдонга кетяпти. Бугун елкасида кетмони йўқ, лекин қадди анча эгилган. Оғир кетмон билан тик юргувчи одам, кетмонсиз букилиб қолишини фақат 9-майдагина кўраман. Кийиниши ҳам ёқмади. Тавба, ғалати чолда. Уйида этагигача орден -медал тақилган харбий кийими борлигини ҳамма «темурчилар» кўрганмиз. Ҳеч бўлмаса байрам куни посонланиб, гердайиб юрмайдими? Ана, ёнида кетаётган Камол опоқи «четкий»кийиниб олган. Медаллари бир-бири билан бахс бойлашгандай қуёшда ялтираб кўз олади. Хиром этиги обдон мойланиб, Чапаевча мўйлови ҳам ёдидан кўтарилмаган. Уни хафсала билан бураб, куёвлардай ясаниб олибди. Сал орқароқда кетаётган қариндошимиз Ғофир тоға бўлади. У уруш пайтида сув ости кемасида хизмат қилган. Бир қулоғи яхши эшитмайди. Бомба портлаганда «контуж» бўлган экан. «Ассалому алайкум» десак, «Ха, жоноқи олмам пишган, уйга ўт» дейди. Унга гап тушинтира олмай жиғибийрон бўлиб кетаётган чол қўшнимиз Хусан тоға. Киев учун бўлган жангларда қаҳрамонлик кўрсатган. Жуда кўп фашистларни ер тишлатган дейишади, лекин ўхшамайди. Чунки, у ўта мулойим, хушфеъл инсон. Кампири Бахри хола эса аксинча. Бадфеъл, кўнгли тор. Чолини мактабдаги тадбирларга айтиб келсак жахли чиқади.\n-Ха, нима фақат Хусан опоқингни чақираверасанларми? Манам фронт ортида хизмат қилганман. Мана шу қўлларим билан ўнта эркакни ишни қилиб ғалабага хисса қўшиб, кейин ўнта туғиб «мать герой» бўлганман!-деяверади.\nХусан тоғанинг ўнг томонида қўлини орқасига қилиб кетаётган дадаси Суюнбой тоға, ёнидагиси Мелиқўзи тоға анча орқароқда эса Бакиржон, Маҳмудали, Иброҳим опоқимлар кетишяпти.\nХуллас, қишлоғимизда уруш қатнашчилари жуда кўп, ҳаммаси хақида гапирсам чалғиб кетаман. Майли, яна вақти келар...\nПарад барибир парадда! Ана, ҳамма келибди. Хатто кўп дарс қолдирадиган Карим ҳам бурнини тортганча илжайиб турарди. Ҳамма йиғилгач, одатдагидек «равнясь, смирно»деган буйруқ янгради. Мактабда ўргатавергани учун бунақа буйруқларга сўзсиз бўйсунишни қойиллатамиз. Кейин СССР гимни янгради:\n- Союз нерушимий республик свободных\nҚани қўшилиб бирга айтмай кўрингчи? Кўкрагига йўл-йўл тасма тақиб олган ўқтитувчимизнинг битта кўзи трибунада бўлса бири оғзимизда.\nБаъзан уйда ҳам хигойи қилиб юрсам дадамдан яхшигина гап эшитиб олардим:\n-Ёдла деса, ёдлайверасанми қизим? 1944 -йилда биринчи Гимн ёзилганди. Эшитишни хохлайсанми?\n....Мы армию нашу растили в сраженьях,\nҒалатироқ дадам борда, хозиргина мени урушиб турганди. Энди бўлса, ўзи ҳам биноидек куйлаяпти. Тўғри, мен каби фахр ва ифтихор билан эмас, худди оғзига бир сиқим аччиқ қалампир солгандай ва қаршисида мен эмас уч каллалик аждархо тургандай алам билан куйлади.\n- Таржимасини биласанми?\n-Ха! - дедим билағонлик билан. - Хозир.... Ха, « Биз армиямизни жангларда юксалтирганмиз! Босқинчиларни эса йўлимиздан супуриб ташлаймиз....\nЖахл билан уними ўчирган дадамдан хафа бўлганимни яширмай, бидирлаб кетдим:\nПросмотров: 790 | Теги: 9-maylarning birida | Рейтинг: 0.0/0


Twitter ҳам тентак эмас: Трамп аккаунтини «бўшатиб», кейин Байденга беради! - Terabayt.Uz\nTwitter ҳам тентак эмас: Трамп аккаунтини «бўшатиб», кейин Байденга беради!\nЭсингизда бўлса, биз авалроқ Twitter энди Трампни имтиёзларидан маҳрум қилиши ҳақида ёзган эдик. Куни кеча маълум бўлишича, ижтимоий тармоқ унинг расмий аккаунтини Жо Байденга топширади.\nTwitter ижтимоий тармоғи АҚШ президенти Дональд Трамп маъмуриятига тегишли расмий аккаунтлар сайланган президент Жо Байден маъмуриятига берилиши вақтида улардаги барча обуначилар ўчирилишини тасдиқлади.\nАввалроқ Байден штаби аъзоси Роб Флаэрти янги президент Twitter’даги аккаунтлар топширилиши вақтида обуначиларсиз қолишини маълум қилганди.\nTwitter Байденнинг 2021 йил 20 январдаги инаугурацияси куни Оқ уйнинг @WhiteHouse, @LaCasaBlanca, @POTUS, @VP, @PressSec ва @Flotus каби расмий аккаунтларини янги маъмуриятга топширади.\nTwitter’да таъкидланишича, ижтимоий тармоқ ушбу аккаунтлар обуначиларини аккаунтлар архивланишидан огоҳлантиради ва уларга Байден маъмуриятининг янги аккаунтларини кузатишни таклиф қилади.\n«Мисол учун, @WhiteHouse’га обуна бўлганлар аккаунт @WhiteHouse45 каби архивланишидан огоҳлантирилади ва уларга янги @WhiteHouse аккаунтини кузатиб бориш имконияти тақдим этилади», дейилган ижтимоий тармоқ хабарида.\nШу билан бирга, Трамп ўзининг 88 млн обуначига эга шахсий аккаунти @realdonaldtrump’ни сақлаб қолиши мумкин бўлади. Бироқ Трампга АҚШ президенти сифатида аккаунтини ҳимоялашда тақдим қилинган функциялар сақланмайди.\nФлаэртининг таъкидлашича, Трамп маъмурияти 2016 йилда Барак Обаманинг аккаунтини барча обуначилари билан олган. Унинг айтишича, Twitter’нинг ҳозирги қарори компаниянинг ўзи томонидан қабул қилинган ва унга Трамп маъмуриятининг алоқаси йўқ.\nЎҚИНГ: «Аҳмадбойча» фирибгарлик: Twitter’ни бузиб кирган хакерлар Apple, Илон Маск ва бошқалар аккаунтларидан биткоин ўғирлашди!


03.07.2019 20:05 0 3818\nЎтган ҳафтада «Citi Palace» меҳмонхонасининг анжуманлар залида каттагина тадбир бўлиб ўтди. Унда суд тизими шаффофлиги, айни тизимга жамоатчилик ишончини ошириш, бунда оммавий ахборот воситалари билан ҳамкорлик масалалари муҳокама этилди.\nКун тартибидаги мавзу юзасидан кейинги ойларда бир неча тадбирлар уюштирилди, уларда кўп яхши гаплар айтилди, таклифлар ўртага ташланди. Катта эҳтимолки, келажакда бу мавзуга қайтилади яна. Чунки, иккала тизим фаолиятида уйғун қирралар етарли, демак, ҳамкорликда амалга ошириладиган ишлар етарли.\nБўлиб ўтган тадбирда учинчи ва тўртинчи ҳокимиятнинг ҳамкорлик истиқболларига баландроқ мезонлар билан қаралдики, буни ташкилотчилар, таклиф этилган хориж экспертларининг мақоми ҳам айтиб турибди. Яъниким, тадбир Президент администрацияси ҳузуридаги Ахборот ва оммавий коммуникациялар агентлиги ташаббуси ва «Ҳуқуқий диалог» (Словения) ташкилотининг Ўзбекистондаги ваколатхонаси ҳамда Ўзбекистон Республикаси Олий суди ҳамкорлигида ташкил этилди.\nАнжуманда АҚШнинг Массачусетс штати суд-ҳуқуқ тизими вакиллари меҳмон бўлиб, ўз тажрибалари билан ўртоқлашиш асносида тегишли таклиф-тавсиялар бердилар. Муҳокамаларда маҳаллий ОАВ вакиллари ва суд тизими ходимлари ҳам бўш келишгани йўқ. Буларнинг ҳамма-ҳаммаси ҳақида кенгроқ, атрофлича сўз юритиш талаб этилади. Шу боис тадбир тафсилотларини яқин келажакка қолдириб, ҳозирча муҳокамада кўтарилган «эски масала»га маҳаллий судьямизнинг янгича тавсияси хусусида гаплашсак.\n«Эски масала» нима?\nБу журналистнинг очиқ суд мажлисидаги иштироки, унда иш қуролидан фойдаланиш имкониятига дохил гаплар. Айни масала муҳокама қилинавериб-қилинавериб, ийиғи чиқиб кетди рости. Шунга қарамай кун тартибидан тушгани йўқ. Журналистнинг очиқ суд мажлисида ҳозир бўлиши қонунан кафолатланган. Гап йўқ, тушунарли. Бироқ иш қуролидан фойдаланиши суд мажлисига раислик этувчининг хоҳишига боғлиқ: хоҳласа — ижозат беради, хоҳламаса — йўқ. Судьянинг бу ҳуқуқи ҳам қонунан мустаҳкамланган. Гоҳ-гоҳ телеэкранларда кўзга ташланиб қоладиган суд залидан репортажлар, ижтимоий сайтлардаги лавҳалар-чи, дерсиз? Бундай эфирлар асосан суднинг ташаббуси билан амалга оширилади: ўзлари таклиф қилишади, ўрни келса, таклиф илтимос шаклини олиши мумкин. Муносабат ҳам шунга яраша денг: журналист тавозе ила кутиб олиниб, иззат-икром билан кузатилади. Бошқа пайт, янаям аниқроғи, журналист «таклифнома»сиз судга борса, камераси тугул, ҳатто уяли телефони остонадаёқ олиб қўйилади...\nОчиқ суд мажлисларида журналистнинг иш қуролидан фойдаланишига ижозат бериш-бермаслик судьянинг мутлақ ҳуқуқи экан, ортиқча баҳсга ҳожат йўқ, аслида. Фақат судьяга шундай ҳуқуқ берилгани мақсадга мувофиқми ёки йўқми — шу ҳақда жиддий бош қотириш керакдай. Рост-да, дейлик, фотоаппарати билан судга келган мухбирнинг мақсади судьяни эсдалик учун суратга олиш эмас-ку?! Бу ҳақда донишманд назариётчи ва амалиётчилар бош қотираётгандир эҳтимол, бироқ журналистни «қуп-қуруқ» ҳолатдаям суд мажлисига қўймаслик ҳолати ҳамон учраб турибди-ку?! Олий суд раиси оммавий ахборот воситалари вакиллари билан учрашувларда бир эмас, икки бор бу масалада муаммо йўқлигини баланд оҳангларда таъкидлаганди. Олий маҳкама раҳбарининг ўтли баёноти зарб этилган мақолалар сиёҳи қуриб улгурмай, ФИБ Андижон туманлараро суди судьяси маҳаллий нашр мухбирини суд мажлисига қўймади. Бу ҳақда ўз вақтида бонг урилди. ОАВдаги танқидий чиқишларга дарҳол муносабат-раддия бериш ҳадисини олаётган Олий суд матбуот хизмати бу сафар негадир жи-им. Қачонки, яқинда ОАВ вакиллари билан бўлган матбуот анжуманида шу мавзу кўтарилганидан кейингина Олий суд раиси ўринбосари Холмўмин Ёдгоров айтдики, ФИБ Андижон туманлараро суди судьясига нисбатан хизмат текшируви тайинланди, деб. Бироқ олий маҳкама раҳбари ўринбосарининг гап оҳангидан журналистнинг ҳуқуқини поймол қилган судья сувдан қуруқ чиқиб кетиши эҳтимоли йўқ эмасдай...\nМайли, башорат қилиш бизгамас. Гапнинг индаллосига ўтайлик: журналистнинг хос ҳуқуқи судлар томонидан бузилганида нима қилмоқ лозим?\nЁзиш керак? Ёзилдиям. Бироқ тошга айтилган азон мисол — таъсир қилмаяпти-ку?!\nТадбирда фаол иштироки ва энсани қотирувчи маърузалари билан эътиборни тортган пойтахт тумани жиноят ишлари бўйича суди судьяси бундай ҳолатда судьяни... судга беришни тавсия қилди. Айтдики, мамлакатимизда маъмурий судлар ишлаб турибди, ушбу янги ҳуқуқий институт айнан мансабдор шахсларнинг ғайриқонуний хатти-ҳаракатлари устида шикоят қилиш учун тузилган, судья ҳам мансабдор, баски, унинг устидан шу судга мурожаат қилишдан сизни нима тўсяпти?\nТавсия-маслаҳат жўялидай. Бироқ бунга ҳуқуқий имконияти-чи? Тўғри, Конституция ҳар бир шахсга ўз ҳақ-ҳуқуқини суд орқали ҳимоя қилиш имкониятини берган. Аммо имконият бўлиб, илож бўлмаса-чи?\nБугун фуқароларнинг ақли минг ғовламасин, амалиётда судьяни суд бериш ҳолати йўқ. Бундан бир неча йил аввал бир фуқаро судьяни судга бериб кўрганди. Унинг даъвоси судда кўрилмай қолдирилгандики, судьяни судга бериш «Судлар тўғрисида»ги қонунда назарда тутилмаган, деб. Ўтган вақт давомида мазкур қонунга яхшигина ўзгартиш ва қўшимчалар киритилгани боис ушбуни ёзиш жараёнида бирров назар ташланди. Қаранг-да, қонунда судга ҳурматсизлик қилган шахс жавобгарликка тортилиши бор, судьянинг талаб ва фармойишларини бажармаган ҳам «олиб ейиши» кўрсатилган, суд ишига аралашган-ку ўзидан хафа бўлиши ҳам эслатилган, бироқ бирор жойида «судьяни судга бериш мумкин» мазмунида меъёр йўқ. Тағинам ҳуқуқ пешволари билади — судьяни судга бериш мумкин ё мумкин эмаслигини. Бироқ, фикри ожизимизча, биров судьяни судга бериб, муроди ҳосил бўлиши — шунчаки эртак.\nСудья қарорига нисбатан юқори инстанцияга шикоят қилиш мумкин, унинг хатти-ҳаракатлари устидан Ўзбекистон судьялар олий кенгашига арз-дод қилса бўлади. Илло судьяни судга беришга йўл бўлсин. Бу — масаланинг ҳуқуқий жиҳати. Масаланинг ижтимоий-маиший жиҳати ҳам борки, бу, жуда юмшоқ айтганда «ҳамкасблар бирдамлиги»га бориб тақалади. Битта туман судьяларининг тўйи бир, маъракаси бир, у ёғини сўрасангиз катта раҳбари ҳам битта. Дейлик, фуқаролик ишлари бўйича Н. туман суди судьясининг хатти-ҳаракатлари устидан шу туманнинг маъмурий судига мурожаат қилинди. Эрталаб бир лагандан ош еган икки судьядан бири тушдан кейин ҳамкасбини судга чақириб, сўроқ-савол қилиши тасаввурингизга сиғяптими? Умуман, ишлаб турган жиноий, фуқаролик ёки иқтисодий суд судьясининг маъмурий судда жавобгар сифатида туришини-чи?\nДарвоқе, маъмурий суд судьясининг ўзини қайси судга бериш мумкин?\n...Қисқаси, журналистларга амалга оширишнинг имкони ҳам, иложи ҳам йўқ «тавсия» бериш қулоққа лағмон осишдан бошқа нарса эмас.\nЖиддий тадбирларга жиддий гаплар ярашади.\nсуд ОАВ судьялар\nҲуқуқ 24/07, 20:16\nҲуқуқ 24/07, 17:02\nХориж 21/07, 18:28\nAвстралияда қулдор оила устидан ҳукм ўқилди\n#Афғонистон - 421\n#АҚШ - 2431\n#Ўзбекистон - 2350\n#об-ҳаво - 834


Постсовет республикаларида импичмент фасли\nЛитва парламенти - Сейм мамлакат Президенти Роландас Паксасга ишончсизлик билдиргани ва натижада Президент ишдан кетганидан Сиз тингловчини ўз вақтида хабардор қилган эдик. 8 апрел куни эса, Қирғизистон парламенти -Жўғўрқу Кенеш депутатлари мамлакат Бош Вазири Николай Танаевга ишончсизлик билдириш масаласи бўйича овоз бердилар.\nЛитванинг эндиликда собиқ Президенти Паксасдан фарқли ўлароқ, Қирғизистон Бош Вазири Танаев ўз амалида қолди. Республика парламенти Халқ вакиллари палатасида ҳукумат раисига ишончсизлик билдириш масаласи юзасидан ўтказилган овоз бериш натижалари Бош Вазир фойдасига ҳал бўлди: 27 депутат Танаевга ишонмаслигини, 14 депутат эса, унга ишонишини билдирди. Шундай қилиб, ҳукумат раисини ишдан бўшатиш тўғрисидаги таклиф ўтмади. Танаев вазифасида қолди.\nХўш, нима учун Бош Вазирни ишдан бўшатмоқчи бўлдилар?\nОзодликнинг Бишкекдаги мухбири хабар қилишича, Қирғизистон ҳукумати Бишкекнинг қадри баланд қисмида "Маданий-маъмурий-тадбиркорлик маркази" биносини қуриш учун 162 гектар ер бўлиб бериш тўғрисида қарор қабул қилган. Депутатлар чоршанба куни ана ўша қарорнинг тафтишини бошлаган ва тафтиш давомида бир қатор қонунбузарликларга йўл қўйилганини аниқлаганлар.\n"Масалани ўрганаётганимизда 13,5 гектар ернинг бир хусусий ширкатга бериб юборилгани аниқланди. Бу Қирғизистон фуқароларининг ҳуқуқларини бузиш, демакдир. Минглаб кишилар уй-жой солиш учун ер ололмай турган бир пайтда баъзилар ер сотиб пул ишлаяпти. Биз мана шунга қаршилик кўрсатдик", - дейди депутат Исҳоқ Масалиев.\nУнинг айтишича, Николай Танаев 700 миллион сўмлик қарзи бор бир корхонадан шахсий мақсадлари учун 104 минг доллар қарз кўтарган. Мана шу ҳолат ҳам унга нисбатан ишончсизлик билдириш масаласининг кун тартибига чиқишига сабаб бўлган.\nНиколай Танаевга ишончсизлик билдириш масаласи кўрилаётган пайтда, деб хабар беради Озодлик мухбири, Президент Асқар Ақаев, Президент маъмурияти бошлиғи Тўйчибек Қосимов ҳамда Хавфсизлик Кенгаши котиби Мисир Аширқуловлардан бошқа барча юқори лавозимли амалдорлар парламент залида бўлди.\nИшончсизлик билдириш масаласи овозга қўйилиши олдидан Бош Вазир можарога сабаб бўлган масала юзасидан депутатларга ҳисобот берди. Афтидан, Бош Вазир ўз чиқиши чоғида қонунга хилоф иш қилмаганига депутатларни тўла ишонтиролмаганга ўхшайди. Унга ишончсизлик билдириш масаласи овозга қўйилди. Депутатлар ўз позицияларини бюллетенлар воситасида яширин билдирдилар.\nОвоз бериш натижалари тўғрисида депутат Валерий Диль Озодлик мухбирига мана бундай деди:\n"Ишончсизлик билдирилди, деган қарор қабул қилиш учун депутатлар учдан икки қисмининг овози керак эди. Бироқ, Бош Вазирга қарши овоз берган депутатлар сони 30 нафарга етгани йўқ."\nЖўғўрқу Кенешнинг Халқ вакиллари палатасида 45 депутат бор. Овоз беришга 41 депутат қатнашди. Улардан 14 нафари Бош Вазирни ёқлаб овоз берди ва Николай Танаев ўз амалида қолди.\nБироқ, овоз бериш олдидан депутатлар ўз фаолиятида йўл қўйган камчиликлари туфайли Бош Вазир Николай Танаевга ишончсизлик билдириш тўғрисида қарор ҳам қабул қилган, бу ҳужжатни 32 депутат имзолаган эди. "Шунинг учун ҳам, - дейди депутат Жаниш Рустанбеков, - Бош Вазирнинг ўз амалида қолишга маънавий ҳақи йўқ."\nДепутатларнинг бу қарори Президент Ақаевга юборилган. Ҳал қилувчи қарорни қабул қилиш ваколати, конституцияга кўра, Президентнинг ҳақидир.


Лукашенко ШҲТ аъзоларига катта талаб қўймоқда. Ўзбекистонга ҳам алоқадорлик томони бор - EFFECT.UZ\nБеларус президенти Александр Лукашенко ШҲТга аъзо давлатлар раҳбарлари саммитида ўзаро савдода миллий валюта ўтишга қатъий киришишга чақирди, дейилади “РИА Новости” хабарида.\nУнингча, долларга боғлиқлик аъзо давлатлар муносабатлари ва савдо алоқаларини заифлаштиради. Шунингдек, у АҚШ доллари, кўпинча, қурол ўрнида қўлланишини эслатиб, ундан имкон қадар тезроқ қутулиш лозимлигини айтди.\nАйтиш жоизки, Беларус учун долларга боғлиқлик, айниқса, мушкул ва жиддий ҳолатда. Давлат қарзи деярли бутунлай долларда бўлиб, ҳозирда мазкур валюта оқими қарийб тўхтаган.


«Қишлоқ болалари ўгай эмас» — Ҳудудларда кадрлар етишмовчилиги муаммоси\n15:11 / 03.07.2017\nЖурналист Воҳид Луқмон «Қишлоқ болалари ўгай эмас» сарлавҳали мақоласида чекка ҳудудларда кадрлар етишмовчилиги мавжудлиги баён қилиниб, муаммо ечими учун таклифлар берилган.\n30 июнь–1 июль кунлари хизмат сафари билан Жиззах вилоятида бўлдим. Ўзбекистон Республикаси президентининг Жиззах вилояти Халқ қабулхонаси, Ш.Рашидов тумани, Ғаллаорол тумани Халқ қабулхоналари фаолияти билан танишдим. Ўз муаммо ва таклифлари билан мурожаат қилган юртдошларимиз билан суҳбатлашдим. Халқ қабулхонаси аралашуви билан муаммолари ҳал бўлган кишиларнинг самимий дил сўзларини эшитдим.\nМени бир нарса қувонтирди: ҳамюртларимиз ўз шахсий муаммоларидан кўра маҳалласи, қишлоғи манфаатини устун қўймоқда. Кимдир йиллар давомида маҳалласига тоза ичимлик суви келтириш учун турли идоралар остонасида сарсон бўлган. Кимдир қишлоғида янги мактаб қурилишини, тўрт-беш чақирим наридаги мактабга қатнаб қийналаётган болаларга шароит яратиб беришни истайди. Яна бири бундан 40-50 йил бурун тикланган симёғочлар чириб, ҳилвираб қолганидан хавотирда...\n1 июль куни Бахмал туманида бўлиб ўтган сайёр қабулда ҳам қатнашдим. Тадбир доирасида бўш иш ўринлари ярмаркаси ташкил этилди. Корхона ва ташкилотлар, таълим ва соғлиқни сақлаш муассасалари ўзларидаги вакант жойлар билан иштирок этди.\nБўш иш жойлари билан танишиб, ҳайрон қолдим. Туманда инглиз тили, мусиқа сингари фан ўқитувчиларига, бошланғич синф ўқитувчиларига, шифокорларга эҳтиёж бор. Бироқ барча иш ўринлари фақат олий маълумотли мутахассислар учун. Бир мактабда олий маълумотли уч нафар бошланғич синф ўқитувчисига жой бор.\nАйнан шу масалада гапирмоқчи эдим. Бир пайтлари бошланғич синф ўқитувчилари педагогика билим юртларида тайёрланар, тайёрланганда ҳам жуда сифатли тайёрланар эди. Мактаб маъмурлари олий маълумотли бошланғич синф ўқитувчисидан ўрта-махсус маълумотга эгасини авлороқ биларди...\nБироқ талаб ўзгарди. Ўн беш-йигирма йиллик иш тажрибасига эга бошланғич синф ўқтувчилари махсус сиртқи бўлимларда қайтадан ўқишга мажбур бўлди. Йўқса ишдан ажралар эди. Минглаб ўқитувчилар вақт ва маблағ сарфлаб ўқиди. Ҳам ўқиб, ҳам ишлаши оқибатида таълим сифатига жиддий зарар етказиб ўқиди. Педагогика билим юртлари саноқли эди. Ана шу педагогика билим юртларини қайта ташкил этиш вақти келди назаримда.\nЯна бир мулоҳаза: вилоят ва туманларда, қишлоқ ва овулларда минглаб мутахассисларга эҳтиёж борлигини барчамиз яхши биламиз. Президентимиз буни ҳар бир чиқишида такрорламоқда. Айниқса олий маълумотли врачлар танқис. Бироқ нега олий ўқув юртини битираётган ёшларимиз ўша жойларга бориб ишлашни исташмайди? Тўғри, нотаниш жой, нотаниш одамлар, масофа узоқ, маош кам. Телевизорда чиқиб гапираётган, ватаним тақдирига дахлдорман, керак бўлса, жонимни беришга тайёрман деяётган ёшлар нега тенгдошларини ана шу жойларга бориб ишлашга даъват қилмайди, ўзлари буни амалда исботламайди, агар ростдан ватанпарвар бўлсалар?!\nЎзбекистон Ёшлар иттифоқига етакчи этиб тайинланган Қаҳрамон Қуронбоевни фидойи ва ташаббускор раҳбар сифатида яхши биламан. Биз келажакда ватан юкини елкасига олишга қодир бўлган ёшларни тарбиялашни орзу қиляпмиз. Лекин Тошкентдан нарини кўрмаган, парникда ўсгандек кабинетдан чиқмаган ёшлар қандай қилиб бу оғир юкни гарданига олади?\nМенинг назаримда, келажакда раҳбар бўлишни истаган ҳар бир йигит-қиз мамлакатимизнинг энг чекка ҳудудларида албатта ишлаган бўлиши, халқ ҳаётини, унинг дарду ташвишларини яхши билиши шарт. Ёшлар иттифоқи ана шу ташаббус билан чиқиши лозим! Бу — ёшларимизнинг ватан олдидаги фарзандлик бурчи! Шундагина улар ўзлари айтаётган баландпарвоз гапларга амал қилган бўлади!\n«Ғаройиб бола» бадиий фильмидаги инглиз тили фанидан имтиҳон топшира олмаган Гороховнинг гапларини эсланг: «Ҳаммангиз қишлоқ мактабида ишлашдан қочасиз, бу ерда ўтирволиб эса пўстак, деб ҳақоратлашни биласиз», дейди у.\nБиринчи президентимиз айтганидек, қишлоқ болалари ўгай эмас! Уларга сифатли таълим бериш, сифатли тиббий хизмат кўрсатиш, турмуш маданиятини ўргатиш бизнинг бурчимиз!\nБахмал Педагогика билим юртлари


Погба учун 2 гранд жамоа кураш олиб бормоқда\n08:42 / 10.06.2016\n«Манчестер Юнайтед» Поль Погбани «Ювентус»дан қайтариш учун жиддий ҳаракат қилмоқда.\nТribuna.uz cайти ESPN нашрига асосланиб хабар беришича, манкунианликлар жамоаси «Юве» раҳбарияти ва футболчининг агенти Мино Райола билан учрашган. Бу вақтда эса франциялик бу ёш футболчи «Реал» томонидан билдирилаётган қизиқишни ҳам ҳисобга олган ҳолда воқеалар ривожини кузатишда давом этмоқда.\n«Реал» Погба учун 120 млн евролик таклиф тайёрламоқда.\nФутболчининг трансфер қиймати 65 миллион фунтдан ортиқни ташқил қилади. «МЮ» бош мураббийи Жозе Моуриньо Погбани ўзи тузажак янги жамоада кўришни истамоқда ва у билан жамоанинг марказини мустаҳкамламоқчи.\nҚайд этилишича, португалиялик мутахассис Погба Туринда қоладиган ёки мадридликлар сафига ўтадиган бўлса, «Челси»дан Неманья Матични харид қилишни мўлжаллаган.


Ўзбекистон турли иқтисодий лойиҳаларни амалга ошириш учун қўшни Қирғизистонга 50 миллион доллар миқдорида маблағ ажратади. Бу ҳақда 9 март куни Қирғизистон парламентининг иқтисодий ва фискал сиёсат бўйича қўмитаси мажлисида билдирилган.\nЙиғилишда депутатлар Қирғизистон-Ўзбекистон ривожланиш жамғармасини тузиш тўғрисидаги битим ратификациясини маъқуллашган. Мазкур битимга мувофиқ, Ўзбекистон Қирғизистонга маблағ ажратадиган, жамғарма раёсати тузилиб, унга қирғизистонлик вакиллар қўшиладиган, директорлар кенгаши таркибига эса Ўзбекистондан уч, Қирғизистондан икки нафар вакил кирадиган бўлган.\nИкки қўшни давлат ўртасида қўшма жамғарма тузиш режаси 2017 йили Қирғизистоннинг ўша пайтдаги президенти С. Жээнбековнинг Тошкентга сафари чоғида молиявий ҳамкорлик тўғрисида имзоланган шартномада ҳам акс этганди. Аммо бу режа фақат бугунга келиб амалга ошмоқда.\nҚирғизистон президенти Садир Жапаров 11-12 март кунлари Тошкентга сафар қилиши ҳақида аввалроқ хабар қилинган.


Хамма янгиликлар / 15.10.2019\n23:18 07 Июл 2020\nАҚШ ҳарбийлари Суриядаги катта шаҳарни тарк этди\nАҚШ ҳарбийлари Манбиж шаҳридан Сурия ва Ироқ чегараси томон йўл олди. Туркия Сурия шимолида "тинчлик булоғи" ҳарбий амалиётини давом эттирмоқда.\nЖиззахда хориж фуқароси жаримага тортилди\nЖиззахда божхона тўловини тўламай BMW автомобилини бошқариб юрган хориж фуқароси жаримага тортилди.\nРоссияда энг зерикарли касблар маълум қилинди\nРоссияликлар орасида ўтказилган сўров натижасида меҳнат бозоридаги энг зерикарли касблар рўйхати тузилди.\nШавкат Мирзиёев Кавказ Мусулмонлар идораси раисини қабул қилди\nКавказ мусулмонлари идораси раиси Ўзбекистонда ислом оламининг бой меросини ўрганиш ва асраб-авайлаш бўйича кўрилаётган чораларга юқори баҳо берди.\n“Меҳр 2” гумнитар операцияси ёрдамида Ироқдан олиб келинган етим ва ногирон болаларга тиббий, моддий психиологик ёрдам кўрсатилмоқда.\nЎзбекистондан ноёб маймун боласини олиб чиқишга уринган шахслар қўлга олинди\nТошкент вилояти Зангиота тумани ҳудудидан ўтувчи давлат чегаралари яқинида турган “Spark” русумли автомашина божхоначилар эътиборини тортди ва автоулов ҳамда унинг ичида ўтирган фуқаролар холислар иштирокида назоратдан ўтказилди.